Kenapa Anda Perlu Melabur dalam Saham?

Adakah duit anda hanya berada dalam bank atau pun dana yang memberikan pulangan setiap tahun? Adakah anda rasa dana tersebut sudah pun memberi pulangan yang tinggi untuk anda? Anda rasa saham ini susah dan tidak bersedia untuk melabur sebab anda tidak profesional dan tidak berpengalaman? Mungkin anda perlu berfikir semula. Kami berikan sebab-sebab kenapa anda perlu melabur dalam saham.
Saham itu mudah, saham ialah bisnes

Saham ialah pemilikan dalam syarikat. Apabila anda membeli sesebuah saham, anda membeli sebahagian (kecil atau besar) daripada syarikat. Sekiranya syarikat untung, anda juga sama-sama untung. Jadi nak buat duit mudah saja, cari syarikat yang anda kaji boleh untung dan berkembang, harga saham juga akan naik seiring dengan potensi syarikat. Kalau syarikat berpotensi membuat untung 10 kali ganda, nilai saham dan keuntungan anda juga akan naik sehingga 10 kali ganda. Anda hanya perlu berfikir seperti seorang pengurus syarikat.
Begitu mudah kan? Mudah lagi sebab syarikat-syarikat yang tersenarai di Bursa Malaysia banyak yang mudah difahami - Maxis, Nestle, Dutch Lady, Pos Malaysia dan lain-lain (rujuk gambar di atas). Mulakan mengkaji saham-saham ini sekiranya anda beginner, kerana anda lebih mudah faham bila anda kenal syarikat tersebut.
Dana yang memberi pulangan tinggi juga hasilnya daripada saham

Kebanyakan daripada anda mempunyai akaun persaraan di EPF, KWAP atau LTAT, menyimpan duit di Tabung Haji ataupun ada yang melabur di unit amanah. Tahukah anda, kesemua dana ini juga melabur dalam saham? Bezanya sebahagian keuntungan mereka simpan, sebahagian lagi diberikan kepada kita.
Kalau mereka pun melabur dalam saham dan menghasilkan keuntungan yang hanya sebahagian dikongsikan kepada kita, maknanya memang saham ni boleh buat duit. Kalau tak, duit mana diorang nak bagi kat kita sebagai bonus atau dividen. Sebenarnya, kita sudah lama menjadi pelabur "indirect" saham.

Senarai pemegang saham sebuah syarikat di Bursa Malaysia. Dana terkenal seperti Tabung Haji, Employees Provident Fund Board (EPF), Permodalan Nasional Berhad (PNB), Amanah Saham Bumiputera (ASB), Kumpulan Wang Persaraan (Diperbadankan) (KWAP) semuanya mempunyai pegangan saham yang besar di Bursa Malaysia. Rujuk bahagian Top Shareholdings di
page
 setiap saham di bahagian bawah sekali.
Anda tidak perlu bergelar profesional untuk hasilkan keuntungan besar
Ramai orang takut nak melabur dalam saham, katanya tak cukup ilmu baik serahkan pada yang profesional. Sebenarnya pelabur profesional atau berpengalaman juga ada masa tidak untung dan tidak perform. Sebab saham ini bukannya ilmu matematik. Bukannya pengiraan dan nombor yang menentukan saham akan naik atau tidak tetapi potensi perkembangan bisnes yang menentukan harga saham naik atau tidak.
Pelabur berpengalaman juga boleh rugi banyak sebab tersilap menilai prospek sesebuah syarikat. Tidak ada sesiapa yang tahu sesuatu saham akan naik ke tak esok. Kalau ada yang tahu, sudah pasti dia dah letak keseluruhan hartanya ke dalam saham tersebut.

Anda sendiri mungkin mempunyai kelebihan melihat potensi sesebuah syarikat berdasarkan pengalaman anda dalam bidang tertentu berbanding orang lain termasuklah mereka yang profesional.
Duit bekerja untuk anda
Dengan usaha yang tidak begitu banyak, anda boleh hasilkan portfolio anda. Selepas itu, sebahagian saham akan naik dan naik, dan menghasilkan duit untuk anda tanpa anda perlu bekerja. Dalam erti kata lain, duit bekerja untuk anda. Anda cuma perlu cari duit baru untuk bekerja untuk anda.
Hakikatnya, yang berkerja untuk anda ialah pengurus-pengurus dan pekerja-pekerja syarikat. Fuh, bes kan jadi boss. Beli saham, anda jadi pemilik syarikat, anda cuma kena pilih syarikat yang bagus, dan pulangan yang besar menanti anda.
Nak mulakan langkah menjadi pemilik syarikat dan dapat pulangan berganda-ganda? Jom buka akaun cds bersama iSaham dan hadiri
Kelas Asas Saham
 di serata Malaysia bersama iSaham.


Kenapa Beli Saham dalam Kategori Small & Mid Cap?

Sumber: NajibRazak.com
Pada awal tahun 2018, bekas perdana menteri, Dato Seri Najib telah mengumumkan
insentif pengecualian duti setem
 untuk saham kategori small & mid cap (saham yang mempunyai market capitalization 200 juta sehingga 2 billion) bagi merancakkan lagi aktiviti pelaburan saham di negara kita.
Duti Setem merupakan caj yang dikenakan oleh kerajaan untuk setiap transaksi beli atau jual yang kita lakukan, iaitu sebanyak RM1 untuk setiap RM1,000 transaksi.
Sekiranya anda membuat transaksi sebanyak RM20,000 sehari, anda akan dikenakan caj RM20 sehari belum termasuk caj broker dan bursa clearing. Jadi, dengan insentif ini, anda boleh jimat RM20 sehari, bermakna seumpama anda mendapat free lunch dan dinner untuk anda setiap hari.
Untuk memudahkan anda membuat pemilihan dan transaksi berkaitan saham dalam kategori small & mid cap ini, kami telah memilih simbol asterick/bintang * (lihat gambar dibawah) untuk diletakkan disebelah kanan saham. Setakat ini, di platform trading pun takde indikator saham dalam kategori ini, jadi ambil peluang sepenuhnya di iSaham!
Kami juga telah menambah pilihan "Small & Mid Cap" di
Buy Calculator iSaham
.
Klik gambar untuk
zoom in
Klik gambar untuk
zoom in
Kenapa beli saham dalam kategori small & mid cap?

1. Diskaun yang diberikan boleh meningkatkan dan menggandakan keuntungan serta mengurangkan risiko apabila terpaksa cut loss

Bayangkan penjimatan RM20 sehari, dan penjimatan terkumpul bulanan lebih kurang RM400, serta duit ini dilaburkan semula. Pastinya keuntungan pun boleh berganda. Fuh, memang bes cerita benda-benda untung, kalau rugi macam mana?

Kalau rugi pula, risiko dapat dikurangkan sebab kalau sebelum ini, anda dah memang kena caj duit setem sebanyak RM20, tambah lagi dengan rugi saham. Jadi, kalau cut loss, kerugian dapat diminimakan.
2. Saham dalam kategori ini ialah saham bersaiz sederhana. Saiz tidak terlalu kecil sehingga mudah dimanipulasi.

Saham Small & Mid Cap bermaksud saham yang mempunyai market capitalization 200 juta sehingga 2 billion. Saham ini mempunyai saiz yg tidak terlalu kecil dan tidak terlalu besar, jadi risiko nye juga berada di paras pertengahan.

Ramai trader gemar membeli saham2 yang murah dibawah 20sen (yang kebanyakannya mempunyai market cap lebih rendah daripada 200 juta) utk mendapatkan return yang tinggi. Tetapi risiko nya tidak ramai boleh handle, dan berakhir dengan peram.

Risiko pertama saham yang terlalu kecil ialah sedikit penurunan pada tangga harga saham melibatkan peratusan kejatuhan yang tinggi. Bayangkan anda boleh loss 5-10% untuk setiap penurunan. Ramai yang hanya membayangkan pada ke-positif-an pengingkatan semata-mata, dan bila harga jatuh, tidak tahu nak buat apa dan berakhir dengan peram.

Risiko lain saham bersaiz kecil ialah saham mudah dimanipulasi disebabkan mudahnya operator membeli sebanyak mungkin pegangan saham dan mengawal pergerakan harga saham tersebut. Kebanyakan pergerakan harga dilakarkan oleh operator dan chart menjadi kurang valid.
3. Saiz tidak terlalu besar sehingga potensi pertumbuhan berkurangan.

Saham2 yang besar pula seperti blue chip kebanyakannya sudah besar dan peluang growth syarikat sudah tidak terlalu tinggi.
Jadi, saham small & mid cap merupakan saham yang ideal untuk dibeli, dengan risiko sederhana dan potential return yang tinggi, lagi2 dengan pengecualian duti setem, anda mendapat diskaun yg amat banyak sekali.
Antara saham-saham dalam kategori small & mid cap yang boleh dipantau ialah AWC, EFORCE, REACH, PENTA dan DUFU.


Kenapa Syarikat Membuat Private Placement?

Dalam dunia perniagaan, ada banyak cara yang boleh dibuat untuk membangunkan modal perniagaan. Kalau syarikat kecil, mungkin kita boleh yakinkan saudara-mara tentang perancangan perniagaan untuk bangunkan modal dalam bentuk pinjaman atau dana pelaburan. Pada tahap syarikat tersenarai awam pula ada banyak cara, antaranya IPO, rights issue, pinjaman bank dan juga private placement. Kali ni, kita akan bincangkan tentang private placement. Kaedah private placement ini juga diamalkan oleh syarikat
start-up
 yang memerlukan dana untuk potensi yang lebih banyak ke hadapan.

Apa itu
Private Placement
?

Dalam amalan private placement atau tawaran persendirian, syarikat mempunyai suatu pelan strategik yang dirasakan boleh membantu syarikat dari segi potensi, peluang baru, perkembangan syarikat dan sebagainya. Pada masa yang sama, syarikat juga mempunyai gambaran akan pihak mana yang mungkin akan berminat untuk laburkan dana untuk kegunaan pelan strategik ini. Pihak ini boleh terdiri daripada institusi, bank, organisasi, malah juga boleh terdiri dari pelabur sofistikated.

Di iSaham, anda boleh lihat senarai syarikat yang berada dalam fasa ini dengan
screener private placement
.

Berdasarkan contoh-contoh di Bursa Malaysia, antara aspek penggunaan private placement adalah seperti berikut:

Pembiayaan sebahagian atau sepenuhnya pengambilalihan syarikat sasaran

Capex, pengambilalihan dan pelaburan

Bayaran pinjaman bank

Modal kerja, dan lain-lain

Contoh penggunaan dana oleh DNeX untuk mengambilalih SilTerra.

Proses private placement ini kebiasaannya juga disertai oleh perunding seperti pihak bank bagi melancarkan proses pembangunan dana. Ia juga melibatkan kertas kerja dan kerja pemfailan dengan Bursa Malaysia. Seperti juga rights issue, IPO dan sebagainya, proses ini melibatkan kos. Oleh itu, ada juga syarikat yang menyertakan kos pembiayaan prosedur sebagai sebahagian penggunaan dana.

Pelabur yang yakin akan arah tuju dan pelan strategik syarikat akan ditawarkan sebahagian pegangan saham untuk dibeli pada harga yang dipersetujui. Harga ini kebiasaannya akan mengambil kira harga saham syarikat dalam tempoh masa tertentu, dan diberikan diskaun atau mungkin premium mengikut apa yang syarikat rasakan wajar.

Kesan
Private Placement

Kebiasaannya, syarikat akan menerbitkan saham baru untuk dijual kepada pelabur yang berminat. Ini akan memberikan pelabur sebahagian pegangan atau ekuiti dalam syarikat sebagai balasan kepada dana yang disumbangkan. Seperti juga IPO, dana ini kini menjadi pegangan syarikat, dan boleh digunakan untuk tujuan yang disebutkan.

Untuk memahami struktur saham, kita andaikan sebuah syarikat A yang mempunyai jumlah saham sebesar 1,000,000 unit. Syarikat A kini membuat private placement dan menerbitkan 10% saham baru untuk ditawarkan kepada pelabur. Sekiranya pelabur X membeli kesemua saham baru ini, dia akan memiliki 100,000 unit saham syarikat A yang kini mewakili 9.09% daripada keseluruhan 1,100,000 unit jumlah terbaru saham.

Struktur dan harga

Dari segi struktur, tiada kesan yang diterima pada saham sebagaimana yang dirasai ketika bonus issue, share split dan consolidation dengan penyelarasan harga. Tiada perubahan yang berlaku pada harga saham, cuma terdapat penambahan unit yang berlaku dalam pasaran.

Pegangan saham

Bergantung kepada saiz private placement dan bahagian yang dilaburkan, boleh jadi terdapat perubahan dalam saiz pegangan pada pemegang terbesar syarikat. Namun, kebiasaannya ia tidak menjatuhkan kedudukan pemegang saham terbesar dari kedudukan mereka.

Penambahan saham baru dalam syarikat mengurangkan peratusan pegangan pemegang terbesar. Jumlah pegangan tetap sama.

Persepsi

Ada sesetengah penggunaan dana jelas menunjukkan kelemahan syarikat, ada juga melibatkan potensi yang juga melibatkan risiko tertentu. Secara ringkasnya, pembayaran bank jelas menunjukkan syarikat tidak mempunyai sumber kewangan yang cukup untuk menjelaskan bayaran hutang. Namun, untuk strategi yang lebih agresif seperti pengambilalihan, pembukaan kilang baru, perkembangan syarikat dan sebagainya, ia boleh membawa persepsi positif dengan risiko tertentu.

Rakan perniagaan

Apabila pihak yang berminat dengan private placement ini meletakkan pelaburan, mereka memiliki sebahagian pegangan syarikat. Pemberian pegangan ini juga boleh jadi sesuatu yang strategik bagi syarikat terutamanya sekiranya mereka menginginkan pelabur tersebut untuk menjadi sebahagian daripada syarikat. Dengan milikan sebahagian saham dalam syarikat, pelabur ini kini mempunyai motivasi untuk membawa syarikat ke hadapan untuk keuntungan persendirian juga. Dalam erti kata lain, pelabur ini kini menjadi rakan strategik syarikat.

Mudah dan cepat

Private placement sememangnya mempunyai sedikit sebanyak persamaan dengan rights issue dan IPO. Namun, private placement mempunyai kelebihannya sendiri berbanding dua pelaksanaan tadi. Dalam ketiga-tiga pelaksanaan ini, semuanya memerlukan sejumlah saham diterbitkan supaya dana dapat dibangunkan. Satu cabaran yang mungkin dihadapi dalam membangunkan dana ini adalah mendapatkan dana yang mencukupi.

Sesebuah syarikat boleh melaksanakan private placement walaupun tidak tersenarai di pasaran saham. Namun, sekiranya syarikat ingin mendapatkan akses kepada kemungkinan dana yang lebih banyak, ia boleh laksanakan IPO yang akan menjadikan syarikat tersenarai awam. Untuk rights issue pula, mungkin tidak semua unit hak ditukarkan kepada saham.

Apabila IPO, sejumlah saham juga diperuntukkan untuk private placement.

Private placement dikatakan mempunyai proses yang lebih mudah bagi syarikat untuk capaian kepada pelabur yang lebih tepat. Proses pelaksanaannya juga adalah lebih mudah berbanding IPO dan rights issue yang membolehkan ia dilaksanakan dengan lebih cepat. Namun, kekurangannya mungkin dari segi sifat eksklusif di mana dana ini hanya ditawarkan kepada pelabur yang tertentu. Ia seakan-akan membelakangkan pelabur sedia ada dari menyertai pelaburan tambahan untuk potensi baru dengan private placement ini.

Dalam pelaksanaan private placement juga, syarikat perlu mencari pelabur yang sanggup melabur ke atas mereka. Sekiranya tujuan dana dilihat sukar untuk memberikan pulangan, proses meyakinkan pelabur mungkin boleh mengambil lebih banyak masa berbanding kaedah lain.

Kesimpulan

Kaedah pembangunan dana ini mempunyai beberapa aspek yang sama dengan pembangunan dana melalui IPO dan rights issue. Secara ringkasnya, private placement memberikan syarikat akses untuk membangunkan dana dengan cara yang lebih mudah dan cepat. Ini membolehkan tindak balas dan pelaksanaan strategi yang lebih cepat untuk syarikat.


Kenapa Tiba-tiba Ada Saham OR dalam Portfolio

Tak ramai di antara kita yang melabur saham ni rajin baca atau mungkin tak begitu ambil berat tentang pengumuman syarikat di Bursa, walaupun saham tu kita pegang. Jadi ada yang tengok portfolio, tiba-tiba muncul saham yang tak dikenali. Contohnya saham -OR, -PR, dan lain-lain. Sebenarnya kalau anda semak pengumuman syarikat, anda boleh jumpa jawapannya, dan sebagai memudahkan urusan anda, kami tuliskan tentang kes-kes ini.

Saham muncul dari pelaksanaan Rights Issue

Kebanyakan kes-kes saham yang tak dikenali masuk ke dalam portfolio anda adalah berkaitan dengan Rights Issue. Ia adalah salah satu corporate exercise yang membolehkan syarikat mengumpul dana untuk perniagaan.

Butiran mengenai kegunaan dana pun ada diterangkan dalam pengumuman syarikat. Nak baca setiap butiran pasal rights issue ni mungkin agak susah. Namun, ada beberapa ciri-ciri saham terbitan ini yang boleh berikan maksud yang agak relevan kepada anda sebagai pemegang saham.

1. Jenis terbitan hak

Dalam pelaksanaan rights issue, ada beberapa cara yang boleh dilakukan oleh syarikat. Antaranya penawaran hak dalam bentuk ordinary rights atau preference rights yang juga boleh disertai penawaran waran. Apabila sampai tarikh ex-Date, anda akan terima hak terbitan atau "saham anak" dalam bentuk ABC-OR atau ABC-PR.

Inilah sebabnya saham -OR, -PR atau -WA muncul dalam portfolio anda. Sama ada -OR, -PR, atau WA sebenarnya mungkin tak begitu penting kepada anda, kerana anda mungkin akan jual pegangan hak terbitan ini. Namun kalau anda tak nak jual, hak terbitan ini boleh ditukar kepada saham induk dengan harga diskaun.

2. Penyenaraian saham terbitan

Anda boleh lihat pada pengumuman rights issue yang berkaitan sama ada saham hak terbitan ini akan disenaraikan dalam Bursa.

Sekiranya ia tersenarai, maknanya anda boleh jual hak terbitan ini kepada pelabur lain. Dalam kes ini, hak untuk penukaran saham ini pula akan diberikan kepada pemegang saham yang baru tadi.

3. Tawaran hak terbitan boleh ditolak

Dalam pengumuman rights issue, anda mungkin akan terjumpa dengan istilah renounceable rights. Dari segi terjemahan, renounceable rights bermaksud hak yang boleh ditolak. Maksud dalam penawaran hak saham, pemegang saham akan diberikan keutamaan untuk membeli saham baru terbitan syarikat pada harga diskaun.

Namun sekiranya anda tidak berminat, anda tidak perlu isi borang untuk menukarkan hak terbitan ini kepada saham induk walaupun masih memegang saham hak terbitan ini. Dalam kes ini, hak terbitan ini dikira hangus apabila tak ditukar kepada saham induk.

4. Penerimaan tawaran hak terbitan

Sekiranya anda berminat untuk membeli hak terbitan, anda boleh baca prospektus untuk rights issue yang dicadangkan ini. Mengikut peraturan Bursa, syarikat tersenarai adalah diwajibkan untuk mengeluarkan butiran tentang dana yang ingin dibangunkan ini. Sebagaimana syarikat yang ingin tersenarai dengan IPO, syarikat yang ingin membangunkan dana ini perlu menjelaskan butiran dana supaya dapat membantu pelabur membuat keputusan.

Sebagai pelabur, sekiranya anda yakin dengan strategi syarikat untuk kegunaan dana tersebut, anda bolehlah beli mengikut prosedur tertentu. Anda perlu memiliki hak terbitan ini dan isi borang untuk menukarkan hak terbitan itu kepada saham induk.

5. Apa tindakan yang sesuai untuk kebanyakan kes apabila muncul OR?

Dalam kebanyakan situasi, syarikat yang menerbitkan right issue untuk mengumpul dana ialah syarikat yang bermasalah kerana tidak dapat mengumpul dana dengan cara lain. Apabila muncul sahaja OR ini, untuk elakkan pening kepala, pelabur perlu jual serta merta sebelum tidak ada lagi orang nak beli saham tersebut. Untuk elakkan daripada perlu bertindak segera (
fast hand
) untuk menjual OR ini, pelabur lebih digalakkan untuk tidak membeli saham yang nak terbitkan OR, atau jual serta merta apabila tahu saham nak terbitkan OR ini. Pengumuman right issue boleh dijumpai di
link ini
.


Kerjaya dalam Industri Pasaran Saham Bursa Malaysia

Ramai yang tahu cara untuk mendapatkan wang melalui pasaran saham. Antaranya ialah melalui berdagang (keuntungan modal), melabur dalam
saham dividen
, atau memperoleh '
doorgift
' selepas menghadiri AGM/ EGM.

Namun, terdapat satu lagi cara untuk menjana pendapatan dalam industri pasaran saham yang mungkin tidak ramai tahu, iaitu dengan menjadi seorang wakil pemasaran ataupun
marketing representative
 (MR).

Kerjaya sebagai Marketing Representatives (MR)

Marketing representative
 (MR) adalah suatu kerjaya di mana sesuatu individu bertindak sebagai orang tengah di antara prinsipal (broker) dan pelanggan.

Mereka bertanggungjawab dalam memperkenalkan atau merujuk bakal pelanggan. Selain itu, MR boleh menawarkan perkhidmatan yang disediakan oleh prinsipal yang diwakili, dan juga boleh memberi perkhidmatan sokongan kepada pelanggan.

Cara untuk menjadi seorang MR

Menurut
Guidelines for Marketing Representatives
 yang disediakan oleh Suruhanjaya Sekuriti Malaysia, untuk menjadi seorang MR, anda hendaklah:

Berumur 21 tahun dan ke atas

Mempunyai sekurang-kurangnya sijil Diploma dari institusi yang diikhtiraf oleh kerajaan Malaysia

Menghadiri kursus 2 hari:
Familiarisation Programme for Marketing Representatives

Lulus penilaian yang diberikan pada akhir program

Perbezaan MR dan Remisier

Sekiranya anda telah mempunyai akaun CDS, pasti anda biasa dengan terma remisier, iaitu individu berkelayakan dari syarikat broker yang menjadi pengantara di antara pelabur saham dan institusi pelaburan.

Berbeza dengan MR, seorang remisier boleh membuat perkara-perkara yang tidak boleh dilakukan oleh MR; seperti menerima dan melaksanakan pesanan pelanggan dan memberi nasihat (yang tidak mempengaruhi pelabur secara spesifik) dalam pasaran.

Namun, kelayakan untuk menjadi remisier adalah lebih sukar berbanding MR. Antara syarat untuk menjadi seorang remisier adalah anda perlu lulus ujian
modul 6 & 7
, serta perlu meletakkan wang cagaran dalam jumlah tertentu yang ditetapkan oleh broker.

Tambahan lagi, seorang remisier hanya boleh bekerja di bawah satu prinsipal, manakala seorang MR bebas untuk berada di bawah beberapa prinsipal yang berlainan (tertakluk kepada terma dan syarat yang ditetapkan prinsipal).

Kelebihan menjadi MR bersama partner-remisier iSaham

Di iSaham, kami juga menyediakan kemudahan untuk individu yang berminat untuk menjadi MR. Terdapat beberapa kelebihan jika anda menjadi MR bersama partner-remisier iSaham, iaitu:

Komisyen 20% daripada caj pembrokeran Mplus.

Client yang berdaftar di bawah anda boleh memperolehi akses
iSaham Pro
 secara percuma.

Boleh bekerja secara
part-time
.

Kumpulan sokongan untuk MR disediakan.

Klien percuma diberikan oleh iSaham (tertakluk pada keadaan tertentu).

Anda akan menjadi wakil iSaham di lokasi masing-masing.

Oleh itu, sekiranya anda berminat untuk menjadi MR bersama iSaham, boleh baca
post ini
 atau hubungi
@iSahamSupport
 di Telegram untuk pertanyaan lanjut.


Kesalahan Manipulasi Pasaran Saham

Pasaran saham merupakan tempat untuk membeli dan menjual saham syarikat yang tersenarai. Secara umumnya, pasaran saham berfungsi dengan adil dan teratur berdasarkan penawaran dan pemintaan yang seimbang. Namun, terdapat beberapa situasi di mana sesetengah pihak cuba melakukan aktiviti manipulasi pasaran saham yang boleh merugikan para pelabur.

Manipulasi pasaran saham merujuk kepada tindakan suatu individu atau kumpulan yang mempengaruhi harga saham secara buatan untuk memperoleh keuntungan peribadi. Perbuatan ini sememangnya menyalahi undang-undang di bawah Akta Pasaran Modal dan Perkhidmatan 2007 dan boleh dikenakan tindakan penjara selama tempoh tidak melebihi 10 tahun dan denda tidak kurang daripada RM 1 juta. Boleh rujuk senarai kes atau ilustrasi manipulasi pasaran saham yang pernah berlaku di pasaran Bursa Malaysia di
sini
.

Antara aktiviti manipulasi pasaran saham yang kerap digunakan oleh para pelabur ialah aktiviti '
pump and dump
' dan '
price leading
'.

Pump-and-dump

Aktiviti
pump-and-dump
 merujuk kepada manipulasi terancang yang dilakukan oleh golongan individu atau sekumpulan orang berkepentingan yang cuba untuk meningkatkan harga saham atau sekuriti sebelum harga saham tersebut mengalami penurunan yang sangat drastik. Golongan yang terlibat dalam aktiviti ini biasanya telah membeli saham pada harga yang lebih rendah dalam jumlah unit saham yang besar.

Modus operandi yang biasa dilakukan adalah mereka akan menyebarkan maklumat dan kenyataan palsu melalui platform media sosial, emel, panggilan atau aplikasi pesanan mesej yang boleh menarik minat sesetengah pelabur yang tidak curiga untuk membeli saham tersebut. Mereka juga akan cuba untuk menyebarkan maklumat seperti perkembangan dan prospek positif bagi sesuatu saham untuk menambahkan lagi keyakinan para pelabur.

Apabila pelabur-pelabur ini telah membeli saham tersebut, ia akan menyebabkan harga saham meningkat secara signifikan dan pada masa yang sama, ia memberi peluang kepada golongan berkepentingan untuk menjual semua unit saham yang dipegang untuk meraih keuntungan. Hal ini akan menyebabkan para pelabur yang telah membeli saham pada harga yang tinggi mengalami kerugian.

Contoh corak carta yang terlibat dalam
pump-and-dump

Price leading

Aktiviti
price leading
 pula merupakan aktiviti manipulasi yang hampir sama dengan aktiviti
pump-and-dump
namun terdapat sedikit perbezaan seperti golongan yang terlibat dan cara pelaksanaannya. Golongan yang terlibat biasanya merupakan golongan individu dan mereka tidak terlalu bergantung kepada golongan berkepentingan lain untuk meningkatkan harga saham. Hal ini demikian kerana golongan ini cuba untuk memperoleh keuntungan peribadi dalam masa yang singkat.

Dagangan yang dilakukan oleh mereka mungkin tampak seperti dagangan normal namun aktiviti ini boleh dikesan melalui corak dagangan harian yang dilakukan. Sebagai contoh, mereka melakukan dagangan belian saham yang sama dalam kuantiti unit kecil secara berturut-turut dalam tempoh masa yang pendek. Kemudian, mereka akan mencuba untuk menjual semua unit pegangan saham tersebut dalam kuantiti unit yang besar secara sekaligus yang boleh menyebabkan harga saham tersebut meningkat secara mendadak dalam tempoh masa yang sama.

Berikut merupakan contoh dagangan transaksi yang dilakukan yang boleh dikesan sebagai aktiviti
price leading
.

Jika dilihat dalam senario di atas, impak yang boleh berlaku terhadap harga saham mungkin tidak sebesar dengan impak daripada aktiviti
pump and dump
. Namun, jika aktiviti ini turut dilakukan oleh pelabur-pelabur individu lain, ia mungkin boleh memberikan kesan manipulasi yang tinggi terhadap perubahan harga saham dalam tempoh masa tersebut.

Cara mengenali saham yang mudah dimanipulasi

Dunia pasaran saham tidak akan terlepas daripada aktiviti-aktiviti di atas. Sebagai seorang pelabur, anda perlu mengenali ciri-ciri saham yang mudah dimanipulasi untuk mengelakkan diri daripada terperangkap dalam situasi di atas. Ciri-ciri tersebut adalah seperti di bawah:

Pasaran saham modal yang kecil (atau disebut sebagai
small cap
)

Harga saham yang murah di bawah harga RM 0.50 (atau dikenali sebagai
penny stock
)

Kadar kecairan saham yang rendah disebabkan bilangan unit saham yang rendah

Lonjakan harga saham secara mendadak

Pergerakan harga saham tidak selari dengan prestasi kewangan syarikat

Kesimpulan

Selain meningkatkan ilmu pelaburan saham, para pelabur perlu bijak dalam melakukan keputusan pelaburan bagi sesuatu saham untuk melindungi diri daripada terlibat dengan situasi di atas. Kesalahan manipulasi pasaran saham merupakan salah satu kesalahan yang boleh berlaku dalam pasaran. Namun, terdapat kesalahan lain yang boleh berlaku seperti dagangan palsu dan dagangan dalaman. Boleh rujuk
blog ini
 untuk bacaan lanjut.


Kesan Bonus Issue Kepada Saham

Bonus Issue atau terbitan bonus saham adalah pemberian saham oleh syarikat kepada pelabur sedia ada dengan tujuan untuk memberikan pulangan dalam bentuk saham tambahan. Tindakan korporat terbitan bonus ini boleh dikatakan alternatif kepada pemberian dividen. Tanpa menggunakan tunai, syarikat boleh berikan ganjaran kepada pelabur dengan Bonus Issue.

Bonus Issue tidak mengubah saiz syarikat sebagaimana kita boleh lihat pada Market Cap. Apabila berkuatkuasa, bilangan saham akan bertambah dalam pasaran. Maka penyelarasan yang dibuat ialah dengan menurunkan harga saham.

Pengumuman Syarikat

Syarikat yang ingin menerbitkan Bonus Issue akan mengumumkan terlebih dahulu cadangan untuk tindakan ini. Apabila dipersetujui dan sebuah tarikh telah ditentukan, pengumuman rasmi Bonus Issue akan dikeluarkan. Dari platform M+ Online, saham akan diikuti dengan simbol C yang bermaksud sebuah tindakan korporat akan berkuatkuasa.

Memahami Ratio Split

Dalam pengumuman Bonus Issue ini, syarikat akan mengumumkan bagaimana Bonus Issue ini akan diberikan. Satu nisbah akan ditentukan di mana dengan setiap pegangan saham, berapa saham lagi yang syarikat akan berikan sebagai tambahan. Contoh nisbah ini adalah seperti 1:1, 2:1, 3:2 iaitu kadar pegangan
Baru : Sedia Ada
. Sekiranya kita lihat pada contoh nisbah 2:1, kita boleh fahami dengan setiap 1 pegangan sedia ada, 2 pegangan baru akan diberikan.

Contoh pengumuman adalah seperti di bawah, dengan pengumuman dari Greatech bertajuk Bonus Issue. Terbitan yang dibuat ialah 1 saham baru bagi 1 sedia ada.

Adakalanya, syarikat akan sekalikan terbitan waran dalam Bonus Issue ini. Ia juga akan diberikan mengikut nisbah bagi setiap pegangan.

Harga berubah pada Ex-Date

Pemberian terbitan bonus ini berlaku dalam mekanisme tertentu. Pada hari Ex-Date, anda akan lihat portfolio saham dengan pegangan unit yang sama dengan bilangan sebelum Ex-Date, tapi pada harga yang lebih rendah. Jangan panik, anda bukan kerugian. Sebenarnya saham terbitan bonus belum masuk dalam pegangan anda.

Contohnya di bawah, di mana saham dibeli pada RM 9,999, namun dinilai pada RM 5,324 pada hari Ex-Date. Portfolio kelihatan dalam keadaan rugi. Namun, ianya disebabkan 1,100 unit lagi belum masuk dalam pegangan.

Untuk kira berapa harga average price (dan juga harga semasa) nanti, kira sahaja average price dibahagikan dengan jumlah bahagian nisbah, darab bahagian nisbah unit sedia ada. Kalau 1:1, maknanya average price bahagi 2. Kalau 3:2, bahagi 5, darab 2. Kalau 4:3, bahagi 7, darab 3 dan begitulah juga untuk apa-apa nisbah lain.

Kemasukan saham tambahan

Saham terbitan bonus hanya akan masuk ke dalam pasaran sehari selepas Ex-Date. Namun, pada waktu ini pun ia belum masuk ke dalam portfolio. Ia hanya bertambah di dalam pasaran. Saham hanya akan masuk ke dalam portfolio sehari sebelum ia boleh didagangkan. Dari pengumuman Bonus Issue, anda boleh lihat butiran ini dalam bahagian Securities Entitlement, Available/Listing Date.

Sekiranya contoh Greatech ini, Ex-Date adalah pada 7 Januari, saham bonus masuk dan boleh didagangkan pada 11 Januari, iaitu 2 hari bekerja. Anda perlu baca pengumuman untuk mengetahui tarikh Available/Listing Date ini.

Screener yang boleh diperhatikan

Sekiranya anda ingin mendapatkan bonus issue ini, anda boleh perhatikan pada screener
Upcoming Entitlements
 di bahagian Bonus Issue.

Screener iSaham: Upcoming Entitlements


Ketahui Lebih Dalam tentang Jadual Berdagang di Bursa

Seperti yang mungkin kita semua sedia maklum, jadual berdagang di Bursa adalah seperti di bawah:

Sesi 1 (Pagi)

Pre-Opening

8.30 am

Main Trading Phase

9.00 am

Closing & Rehat

12.30 pm

Sesi 2 (Petang)

Pre-Opening

2.00 pm

Main Trading Phase

2.30 pm

Pre-Closing

4.45 pm

Trading at Last

4.50 pm

Market Closed

5.00 pm

Penerangan fasa dagangan

Secara ringkas, transaksi dagangan hanya berlaku pada fasa Main Trading Phase dan Trading at Last sahaja. Waktu yang bersepadan dengan fasa yang disebut tadi ialah 9.00 pagi hingga 12.30 tengah hari, 2.30 hingga 4.45 petang dan 4.50 hingga 5.00 petang.

Pada peringkat Pre-Opening, rehat tengah hari dan Pre-Closing, anda boleh memasukkan, mengubah dan membatalkan pesanan. Pada fasa ini, tiada transaksi yang akan berlaku.

Apabila Market Closed, pesanan anda akan luput dari platform dagangan Bursa dan anda perlu masukkan pesanan yang baru untuk dagangan keesokan hari.

Selepas beberapa ketika anda di pasaran saham, mungkin anda perasan kegilaan pasaran pada Pre-Opening waktu pagi dan Pre-Closing selepas pukul 4.45 petang.

Apa yang Berlaku pada Pre-Opening dan Pre-Closing?

Dalam fasa Pre-Opening dan Pre-Closing, Bursa akan mengira Theoretical Opening Price (atau T-O dalam M+ Online) dan Theoretical Closing Price (TCP). Setiap pagi ketika Pre-Opening, T-O akan dikira untuk menentukan harga bukaan pasaran (market opening price). Pada Pre-Closing di waktu petang pula, TCP dikira untuk menentukan satu harga untuk didagangkan semasa Trading at Last. Harga ketika Pre-Opening dan Closing ini ditentukan menggunakan algoritma yang telah ditetapkan.

Semasa Pre-Opening, suatu saham itu belum ada harga semasa. Antara market closing dan opening pada hari berikutnya, terdapat kemungkinan contohnya berita tentang perkara yang terjadi antara US dan China akan memberi kesan kepada pergerakan harga saham di Malaysia. Oleh itu, harga saham pada bukaan adalah agak volatile dan ramai berteka-teki sama ada harga saham tersebut akan bullish atau bearish. Atas sebab ini, terdapat pelbagai jangkaan pada harga saham yang menyebabkan harga di queue mungkin tak masuk di akal.

Situasi ini adalah sama untuk Pre-Closing ketika sistem Bursa ingin menentukan harga penutup. Pada lima minit Pre-Closing iaitu 4.45 hingga 4.50 petang, harga saham akan ditentukan untuk Theoretical Closing Price. Maka dalam waktu yang pendek ini juga ada kemungkinan kegilaan harga yang sama tadi boleh berlaku kerana masing-masing berteka-teki dan tak nak terlepas queue.

Pernah trade lepas pukul 4.50 petang tapi kena reject?

Dalam fasa Trading at Last, hanya satu harga yang akan digunakan sebagai harga penutup. Ia adalah harga yang dikira dalam fasa Pre-Closing tadi. Selepas harga penutup ini diperoleh, semua pesanan baru selain harga ini tidak akan diterima ataupun direject dalam sistem dagangan. Pesanan lama yang tak sama dengan harga Theoretical Closing Price (TCP) pula tak akan terdagang sehinggalah anda ubah kepada harga TCP tadi.

Sebenarnya, sebelum peraturan ini diperkenalkan, terdapat lompong dalam sistem Bursa di mana harga saham boleh dimanipulasi pada saat-saat akhir di pasaran. Dengan memperkenalkan peraturan ini, harga saham dapat dikawal supaya menjadi lebih stabil. Peraturan ini juga sebenarnya mengikut piawai semasa di negara-negara maju. Jadi, ianya suatu yang normal di peringkat antarabangsa.


KGB - Pemain Industri Sistem Penghantaran Gas dan Khidmat Kejuruteraan

Kelington Group Berhad
 atau KGB mungkin suatu syarikat yang agak asing bagi sesetengah pelabur. Sekali pandang, sistem penghantaran gas tak memberikan bayangan yang cukup jelas dalam kepala. Namun, industri ini sebenarnya agak luas digunakan, dan seperti sifat gas, ianya tak kelihatan pada mata kasar.

Aktiviti perniagaan KGB

Aktiviti perniagaan utama KGB ialah sistem penghantaran gas berketulenan tinggi (Ultra High Purity). Perkhidmatan ini ditawarkan terutamanya untuk industri semikonduktor dan bioteknologi. Antara syarikat yang terlibat dalam industri ini adalah syarikat pembuatan wafer, LCD, farmaseutikal, bioteknologi, sel solar dan gas perindustrian.

Gambar: KGB

Syarikat telah berkembang dan kini turut menawarkan kejuruteraan proses, kontrak umum dan juga jual beli bahan dan gas industri. Perkhidmatan kejuruteraan proses dan kontrak umum khususnya boleh berfungsi sebagai segmen tersendiri, namun ia juga boleh jadi pelengkap kepada perkhidmatan UHP tadi.

Pandangan lebih dekat

UHP

KGB menyediakan perkhidmatan UHP lengkap untuk keseluruhan sistem gas yang termasuk rekaan perpaipan, kabinet gas, sistem kawalan, sehinggalah pemasangan dan perkhidmatan sokongan lain. Dalam sistem ini, mereka akan menyambungkan sumber gas yang terletak di fasiliti ke equipment atau peralatan yang menggunakan gas ini. Oleh itu, kerja ini akan melibatkan pelan rekaan, pemasangan dan kepakaran peralatan untuk membuat sambungan ini.

Proses penghasilan semikonduktor memerlukan gas bersih. Gambar: Lam Research

Antara pelanggan mereka adalah syarikat berprofail tinggi seperti SMIC, TSMC, Infineon, Seagate dan Micron. Syarikat yang berkedudukan upstream dalam rantaian nilai semikonduktor ini dikatakan memerlukan modal yang tinggi. Dalam proses pembuatan wafer, mereka memerlukan gas bersih dan berketulenan tinggi untuk dibawa ke mesin sepanjang proses pembuatan wafer berjalan.

Dalam keadaan kekurangan cip global, KGB berada di kedudukan yang penting untuk menyokong industri semikonduktor ini. Syarikat semikonduktor pula perlu sentiasa melabur pada kilang wafer baru, yang bermaksud lebih banyak peluang projek akan datang untuk KGB.

Selain semikonduktor, perkhidmatan UHP ini juga menyokong industri TFT LCD dan solar PV.

Process Engineering dan Kontrak Umum

KGB juga menawarkan kejuruteraan proses yang membolehkan sesebuah bahan diproses kepada barangan siap atau separuh siap. Dalam segmen ini, suatu sistem mekanikal atau elektrikal dibina dan perkhidmatan ini ditawarkan ke pelbagai sektor industri. Perkhidmatan ini juga bersifat dari hujung ke hujung, merangkumi fasa rekabentuk, pembuatan, dan juga penyelenggaraan rutin.

Pembinaan bilik bersih semikonduktor. Gambar: KGB

Untuk kontrak umum, kita boleh lihat kerja-kerja seperti kontrak pembinaan awam dan juga pembinaan bilik bersih (clean room) yang merupakan fasiliti khas untuk pembuatan semikonduktor. Mereka juga bolehh membina loji berskala kecil dan besar untuk syarikat petrokimia dan oleokimia, berserta kerja awam dan pembinaan untuk mereka.

Secara umumnya, mereka juga mempunyai kepakaran kejuruteraan untuk membuat pelbagai pembinaan khusus, dilengkapi dengan sistem khusus yang diperlukan.

Gas perindustrian

Syarikat ini juga menjual beli gas perindustrian ke pelbagai syarikat yang menggunakan gas dalam operasi harian. Melangkah ke hadapan, segmen ini dikatakan akan menjadi pertumbuhan utama untuk KGB. Dalam laporan The Edge, CEO KGB, Gan menyebut bahagian mereka dalam pasaran ini akan berada pada RM 20 juta tahun ini. Angka ini adalah kecil berbanding saiz pasaran di Malaysia pada RM 1.4 bilion hingga RM 1.5 bilion. Namun, ia juga bermaksud ruang pertumbuhan yang besar ke hadapan.

Gambar: Linde Group

Pesaing utama KGB dalam industri ini ialah The Linde Group, syarikat gas perindustrian terbesar global. Dalam segmen ini, KGB menumpukan tawaran produk cecair karbon dioksida (CO2) yang digunakan dalam industri F&B secara meluas. CO2 digunakan dalam industri ini untuk membantu penyejukan, pembekuan, pembungkusan makanan, penghasilan minuman ringan dan sebagainya. Produk ini juga digunakan untuk mengekalkan kesegaran makanan.

Selain industri makanan, CO2 juga digunakan di pelbagai industri lain, terutamanya untuk kerja kimpalan (welding). KGB menjual produk ini kepada pihak perantara yang juga mengisi dan menjual semula gas ini ke pengguna akhir. Mereka boleh menjual produk ini sama ada sebagai silinder ataupun dalam bentuk generator.

Mereka mempunyai loji pengeluaran di Kerteh, Terengganu yang boleh mengeluarkan 50,000 tan cecair CO2 setahun.

Pecahan pendapatan

Segmen UHP menyumbang sebahagian besar 70% pendapatan KGB pada RM 278 juta. Angka ini merupakan kenaikan 6% pendapatan berbanding tahun 2019 dipacu terutamanya oleh projek yang disiapkan di China dan Singapura. Process Engineering mengalami beberapa siri gangguan dalam pasaran seperti PKP di Malaysia dan circuit breaker di Singapura. Ini menjatuhkan pendapatan segmen ini dari RM 90.4 juta ke RM 46.5 juta.

Pendapatan KGB mengikut segmen perniagaan

Satu perkara yang boleh diberikan perhatian adalah perkembangan dalam segmen jual beli gas perindustrian. Pembinaan loji pengeluaran CO2 mereka baru sahaja disiapkan pada suku keempat 2019. Tahun 2020 pula merupakan tahun pertama dengan operasi penuh. Pendapatan RM 22.1 juta yang dijana pula belum berada pada kapasiti penuh mereka, tapi hanya 40% kapasiti. Di sini kelihatan adanya lebih ruang untuk pertumbuhan pendapatan, namun, sama ada mereka mampu mencari lebih banyak pelanggan atau tidak adalah persoalan lain.

Kesimpulan

KGB merupakan sebuah syarikat kejuruteraan yang mempunyai pengkhususan untuk menawarkan gas perindustrian. Mereka mempunyai portfolio pelanggan yang kuat dalam industri semikonduktor dan komited dengan pelaburan loji pengeluaran gas di Kerteh. Kapasiti pengeluaran gas di Kerteh ini belum lagi berada pada tahap penuh, oleh itu ada lagi ruang untuk segmen ini membesar.

Perkhidmatan tawaran mereka iaitu segmen UHP adalah kritikal dalam keadaan sekarang di mana bekalan cip berada pada paras yang tidak mencukupi. Ini meletakkan KGB pada kedudukan yang agak penting dalam industri semikonduktor.

Penafian: Artikel ini bertujuan untuk berkongsi maklumat yang dikaji oleh team iSaham tentang syarikat ini. Sebarang penilaian positif atau negatif haruslah dipertimbangkan oleh pelabur sendiri untuk membuat keputusan pelaburan.


KGW - Penyedia Perkhidmatan Logistik

Butiran IPO syarikat KGW

Latar belakang perniagaan

KGW Group Berhad merupakan syarikat yang menawarkan perkhidmatan logistik iaitu perkhidmatan pengangkutan laut, perkhidmatan pengangkutan udara dan perkhidmatan penghantaran barang. Melalui anak syarikatnya, KGW memberi fokus kepada perkhidmatan logistik ke rantau Amerika Syarikat dan negara-negara lain. Selain itu, KGW juga turut terlibat dalam aktiviti pergudangan dan pengedaran produk berkaitan penjagaan kesihatan dan peranti di Malaysia.

Model perniagaan syarikat adalah seperti berikut:

Prestasi kewangan syarikat

Secara keseluruhan, pendapatan dan keuntungan syarikat KGW mencatat peningkatan dari tahun kewangan 2019 hingga 2022. Segmen perkhidmatan pengangkutan laut merupakan segmen utama yang menyumbang lebih daripada 97% kepada pendapatan syarikat pada tahun kewangan 2022.

Walaupun terdapat peningkatan pendapatan, namun jumlah kapasiti kargo (kontena) yang dicatatkan melalui segmen pengangkutan laut berlaku penurunan. Jumlah kapasiti kargo pada tahun kewangan 2022 telah merekodkan penurunan sebanyak 13.26% iaitu daripada 17,106 TEU kepada 14,837 TEU.

Jumlah ini berkurang kerana ruang muatan kargo yang terhad untuk penghantaran kontena yang disebabkan oleh gangguan rantaian bekalan global yang berlaku selepas pandemik terutamanya pada separuh pertama tahun 2022. Selain itu, ia juga disebabkan oleh permintaan yang lebih rendah untuk perkhidmatan ini pada separuh kedua tahun 2022.

Pelanggan utama syarikat

KGW mempunyai pangkalan pelanggan yang terdiri daripada pengeksport, pengimport dan syarikat penghantaran barang, sama ada tempatan atau luar negara.

Syarikat Press Metal merupakan pelanggan terbesar syarikat pada tahun kewangan 2019 dan 2020 yang telah menyumbang masing-masing sebanyak 25.37% dan 19.88% kepada pendapatan syarikat. Walau bagaimanapun, pelanggan ini tidak lagi menjadi pelanggan terbesar mereka pada tahun-tahun kewangan seterusnya, berikutan ia mungkin memilih untuk mendapatkan perkhidmatan pengangkutan laut daripada syarikat perkhidmatan lain yang menawarkan harga yang lebih kompetitif.

Pada tahun kewangan seterusnya, syarikat Rierden Chemical & Trading Company menjadi pelanggan teratas yang juga menyumbang lebih daripada 10% kepada pendapatan syarikat. Pelanggan ini juga merupakan pelanggan sedia ada syarikat dan mempunyai hubungan perniagaan selama sembilan tahun.

Selain itu, anak syarikat PMB Techology Berhad iaitu PMB Silicon Sdn Bhd juga merupakan salah satu pelanggan utama syarikat KGW.

Strategi IPO dan masa depan

Dana IPO akan digunakan untuk tujuan seperti pengubahsuaian bangunan, pembayaran pinjaman bank, modal kerja dan perbelanjaan penyenaraian.

Dana sebanyak RM 2 juta akan digunakan untuk mengubahsuai bangunan pejabat syarikat dan gudang untuk mencapai keperluan operasi perniagaan. Dengan pengubahsuaian ini, syarikat KGW juga merancang untuk meningkatkan jumlah pekerja mereka untuk mengukuhkan lagi operasi perniagaan mereka. Di samping itu, ruang gudang yang telah diubah suai akan digunakan untuk perkhidmatan gudang kepada pelanggan mereka selain digunakan untuk perniagaan gudang dan pengedaran produk berkaitan penjagaan kesihatan dan peranti.

Kelebihan daya saing

Syarikat KGW merupakan syarikat pembekal perkhidmatan logistik yang mempunyai rekod perkhidmatan pengangkutan laut yang panjang dari dan ke Amerika Syarikat iaitu sejak tahun 2005. Melalui rekod ini, KGW telah membina rangkaian dengan pembekal perkhidmatan logistik lain di pelbagai kawasan Amerika Syarikat untuk mengendalikan penghantaran kepada pelanggan mereka, memudahkan pelepasan kargo dan mengatur pengangkutan darat kargo.

Rekod ini juga boleh dilihat menerusi pendapatan syarikat berdasarkan destinasi penghantaran.

Berdasarkan jadual di atas, penghantaran dari dan ke Amerika Utara menyumbang lebih daripada 70% kepada pendapatan syarikat pada tahun kewangan 2022.

Selain mempunyai hubungan yang lama dengan pelanggan sedia ada, KGW juga mempunyai pelanggan daripada pelbagai industri seperti industri produk logam, sarung tangan dan produk kimia. Mereka juga terus memperluaskan pangkalan pelanggan mereka, dengan mencatatkan lebih kurang 400 pelanggan baru dalam setiap tahun kewangan. Bagi tahun kewangan 2022, KGW telah memberi perkhidmatan kepada 1,357 pelanggan.

Risiko kadar pengangkutan yang tidak menentu

Memandangkan pendapatan utama syarikat diperoleh melalui perkhidmatan pengangkutan laut untuk penghantaran antarabangsa, operasi perniagaan dan prestasi kewangan syarikat tertakluk kepada kadar pengangkutan laut. Bagi tahun kewangan 2019 hingga 2022, caj pengangkutan laut masing-masing menyumbang kira-kira 72.32%, 75.55%, 89.4% dan 91.47% daripada jumlah kos jualan.

Kenaikan inflasi dan kadar faedah yang meningkat juga boleh mempengaruhi permintaan pengguna yang menyumbang kepada penurunan permintaan dan boleh menyebabkan kadar pengangkutan turut menurun.

Perbincangan

KGW Group Berhad adalah syarikat logistik yang menawarkan perkhidmatan pengangkutan laut, udara dan penghantaran barang. Syarikat mencatatkan pendapatan dan keuntungan yang baik walaupun jumlah kapasiti kargo bagi segmen utama syarikat mengalami penurunan yang disebabkan oleh gangguan rantaian bekalan global akibat pandemik dan permintaan yang lebih rendah daripada pelanggan.

Melalui dana IPO, KGW merancang untuk menggunakan dana tersebut untuk pembayaran pinjaman bank dan pengubahsuaian pejabat dan gudang untuk meningkatkan operasi perniagaan. Selain mempunyai hubungan lama dengan pelanggan sedia ada, syarikat KGW juga mempunyai rekod hubungan yang panjang dengan Amerika Syarikat. Dengan hubungan ini, KGW percaya mereka dapat memberi ruang untuk bersaing secara berkesan dan mengembangkan perniagaan mereka pada masa hadapan.


Kisah FOMO dalam Pasaran Saham

FOMO merupakan singkatan kepada 'Fear of Missing Out' iaitu perasan takut apabila ketinggalan dari perkembangan semasa. Misalnya, apabila panas satu isu di media sosial, kita tertanya-tanya dan tercari-cari isu apa yang hangat dibincangkan. Kita tak nak jadi satu-satunya orang yang tak tahu. Takut-takut kawan kita semua bersembang pasal isu terkini, kita pula tak tahu apa-apa. Dalam situasi ini, kita menjadi FOMO, lalu kita terus siasat isu apa yang dipanaskan. Dalam pelaburan saham pula, pelabur FOMO kerana takut ketinggalan dari menyertai saham yang sedang naik dengan rancak.

Apabila saham sesuatu kaunter meningkat, kita pasti akan berasa tidak mahu ketinggalan dalam melabur saham tersebut. Sampai satu tahap pelabur dalam pasaran beli saham tersebut sehingga mencapai berlipat kali ganda peratusan peningkatan. Dalam post kali ni, kita akan melihat beberapa situasi dan sebab FOMO berlaku sampai berlakunya kesilapan serta kekeliruan dalam pembelian saham.

Kegilaan GameStop

GameStop merupakan salah satu syarikat yang terlibat dalam game video dan barangan elektronik yang berasal daripada Amerika Syarikat yang mempunyai hampir 5000 buah kedai. Disebabkan pasca pandemik Covid-19, syarikat GameStop terpaksa menutup sebanyak 3,500 buah kedai. Pada penghujung bulan Januari 2021 saham GameStop telah berlakunya peningkatan mendadak.

Fenomena ini bermula apabila satu medium perbincangan forum di Reddit yang dikenali sebagai "Wallstreetbets" telah viral dalam kalangan 3 juta pengguna. Dipendekkan cerita, ramai pelabur FOMO untuk beli saham GameStop pada 28 Januari 2021. Kesannya, saham ini telah meningkat sebanyak 400% seminggu sehingga paras tertinggi AS$483 seunit.

Saham

GameStop

Harga Sebelum Fomo

AS$17.26 seunit (4 Jan 2021)

Peningkatan Paras Harga Tertinggi

AS$483 seunit (28 Jan 2021)

Peratusan Kenaikan

1500% dalam masa 2 minggu

Gambar: cnbc.com

Salah FOMO

GameStop didagangkan di New York Stock Exchange (NYSE) menggunakan nama saham GME. Namun disebalik kerancakan peningkatan saham GameStop, terdapat GME lain yang didagangkan di Australia turut mengalami kenaikan. GME yang didagangkan di pasaran Australia ini adalah GME Resources Ltd yang menjalankan perniagaan industri perlombongan logam nikel dan kobalt di Australia Barat.

Disebabkan simbol saham yang sama, pelabur yang FOMO tekan saham yang tidak berkaitan, menyangka mereka membeli GameStop. Kesannya, saham GME syarikat lombong di Australia ini mengalami peningkatan sebanyak 60%.

Tersalah "Signal"

Gambar : Signal

Sebut sahaja Elon Musk, pasti ramai yang mengenali beliau yang terkenal dalam pelbagai industri meliputi teknologi, angkasa, solar dan lain-lain. Elon Musk juga terkenal dan berpengaruh dalam aplikasi Twitter yang mempunyai pengikut sebanyak 42 juta follower. Setiap kali tweet dilaksanakan oleh Elon Musk, pasti akan mendapat perhatian pengikutnya.

Gambar : Twitter Elon Musk

Segalanya bermula apabila CEO Tesla ini telah tweet "Use Signal" di Twitter pada 7 Januari. Tweet ini telah ditujukan kepada aplikasi mesej iaitu Signal. Aplikasi mesej Signal ini telah ditubuhkan pada tahun 2014 oleh bekas pengasas WhatsApp, Brian Acton selepas WhatsApp dibeli oleh Facebook. Ada yang sememangnya faham, Elon Musk sebut tentang aplikasi mesej ini. Namun ada juga pelabur terkeliru dan "tersalah signal" dengan membeli saham Signal Advance yang didagangkan di platform jual beli OTC.

Signal, aplikasi mesej itu sendiri tidak didagangkan sebagai saham. Namun, pelabur tetap mencari sehinggalah terjumpa "Signal". Signal Advance merupakan syarikat yang telibat dalam pengeluaran elektronik komponen kecil perubatan dan teknologi dalam kawalan kenderaan. Syarikat ini terletak di Rosharon, Texas dengan nilai market capital sebanyak AS$192.6 juta. Kekeliruan ini telah menyebabkan saham Signal Advance melonjak sebanyak 6300% dalam masa 3 hari pasaran.

Saham

Signal Advance

Harga sebelum FOMO

AS$0.60 ( 6 Jan 2021)

Peningkatan Paras Harga Tertinggi

AS$38.70 (11 Jan 2021)

Peratusan Kenaikan

6300% (3 hari)

Zoom yang mana satu?

Permulaan pandemik Covid-19 pada tahun 2020 telah menyebabkan seluruh penduduk di dunia melakukan tugas secara 'work from home'. Pelaksanaan ini telah menyebabkan teknologi secara maya seperti Zoom mendapat sambutan. Kesannya Zoom telah memperoleh keuntungan sebanyak 4 bilion selama 3 bulan serta pasaran saham sektor tersebut melambung tinggi.

Tetapi tahukah anda, apabila fenomena ini berlaku, ada saham syarikat lain terkena tempias peningkatan. Syarikat lain yang sama nama dengan Zoom bernama ZOOM Technologies turut berkongsi pentas. ZOOM Technologies, pembuatan komponen telefon bimbit ini berpangkalan di Beijing dengan nilai pasaran AS$18 juta. Ia didagangkan di pasaran menggunakan nama saham ZOOM, manakala Zoom Video Communications pula menggunakan nama saham ZM.

Gambar: thestreet.com

Perbezaan simbol ini telah mewujudkan kekeliruan dalam kalangan pelabur yang beranggapan nama saham ZOOM ini adalah untuk Zoom Video Communications. Kesannya, saham ZOOM Technologies telah meningkat dua kali ganda sehingga mencapai AS$20.84 seunit selama seminggu. Berikutan daripada situasi ini, ZOOM Technologies telah menukar nama saham kepada ZTNO untuk mengelakkan kekeliruan.

Saham

Zoom Tecnhologies

Harga sebelum FOMO

AS$3.08 (2 Mac 2020)

Peningkatan Paras Harga Tertinggi

AS$20.839 seunit (20 Mac 2020)

Peratusan Kenaikan

50% (seminggu)

Gambar :
(cnn.com)

Kaesang Pangarep

Kaesang Pangarep merupakan anak bongsu kepada Presiden Indonesia, Joko Widodo yang juga dikenali sebagai Jokowi. Pemuda yang berusia 26 tahun ini juga terkenal dalam laman sosial seperti youtube, twitter, dan blogger. Pada 14 Januari, Kaesang telah berkongsi kajian analisis teknikal dan fundamental di twitter mengenai prospek saham Bank Pembangunan Daerah Jawa Timur (BJTM).

BJTM merupakan satu institusi kewangan yang menjalankan perkhidmatan perbankan di Indonesia. Disebabkan perkongsian ini dibuat oleh anak Presiden, ramai yang menganggap terdapat sebuah hint di sebalik perkongsian ini. Akibat FOMO, saham BJTM telah meningkat pada keesokan harinya sebanyak 19%. Peningkatan ini telah mencapai paras tertinggi Rp 965 seunit semenjak saham BJTM mula didagangkan pada tahun 2012.

Saham

Bank Pembangunan Daerah Jawa Timur

Harga sebelum FOMO

Rp 710 seunit (13 Jan 2021)

Peningkatan Paras Harga Tertinggi

Rp 965 seunit (15 Jan 2021)

Peratusan Kenaikan

19% dalam masa sehari

kajian analisis teknikal yang dikongsi oleh Kaesang. Gambar: Twitter Kaesang Pangarep

Kesimpulan

Disebabkan FOMO, apabila harga laju meningkat kebanyakan pelabur akan mencuba nasib tanpa memikirkan risiko dan kerugian yang bakal dialami. Sampai ke satu tahap boleh menyebabkan kesilapan serta kekeliruan dalam pembelian kaunter saham. Namun sebagai seorang pelabur bijak kita perlulah membuat analisis melalui aspek teknikal dan fundamental sebelum melakukan sesuatu pembelian kaunter saham.


Kos yang Terlibat dalam Jual Beli Saham

Bagi setiap transaksi jualan atau belian saham yang berjaya, terdapat empat caj terlibat yang dikenakan kepada aktiviti perdagangan saham. Caj tersebut ialah bayaran broker, cukai kerajaan, pelepasan dan duti setem. Post kali ini akan menerangkan cara pengiraan setiap caj yang terlibat dalam transaksi saham. Untuk memudahkan penjelasan, kita akan gunakan RM 800 sebagai modal bercerita.

1. Bayaran Broker

Bayaran broker atau bahasa mudahnya brokerage fee adalah caj yang dikenakan oleh broker anda. Kadar bayarannya adalah berbeza mengikut broker. Sebagai contoh, boleh lihat di bawah:

Broker

Kadar Broker (minimum)

Malacca Securities

0.08% atau RM 8

CGS-CIMB Securities

0.08% atau RM 8

RHB TradeSmart

0.42% atau RM 28

Secara umumnya, broker akan kenakan suatu kadar tetap sebagai minimum, namun akan mengikut kadar peratusan sekiranya melebihi kadar minimum tersebut. Sebagai contoh, mari kita lihat contoh di bawah:

RM 800 x 0.08%

= RM 0.64 (tak sampai harga minimum)

Bayaran broker RM 8 dikenakan

Berdasarkan contoh, disebabkan pengiraan kadar peratus adalah lebih kecil, harga minimum
RM 8.00
 akan dikenakan sebagai broker fee. Sebaliknya, sekiranya pengiraan kadar peratusan adalah lebih besar, maka jumlah itulah yang akan dikenakan sebagai broker fee.

2. Cukai Kerajaan

Sejak GST dimansuhkan, kini kerajaan mengenakan cukai SST. Dalam pengiraan jual beli saham, cukai ini hanya ditambah ke atas nilai broker fee tadi. Dari contoh di atas, kita lihat pengiraannya di bawah:

RM 8 x 6%

= RM 0.48

Jadi,
RM 0.48
 kadar SST akan dikenakan untuk transaksi ini.

3. Bayaran Pelepasan

Bayaran pelepasan atau bahasa Bursanya adalah clearance fee. Ya, perkataan Bursa tadi digunakan sebab bayaran ini akan disalurkan kepada Bursa Malaysia. Pelepasan ini akan dikenakan ke atas nilai jual beli saham dengan kadar 0.03%.

RM 800 x 0.03%

= RM 0.24

Bayaran pelepasan yang dikenakan untuk transaksi ini adalah sebanyak
RM 0.24
.

4. Duti Setem

Duti ini juga dikenakan oleh Bursa Malaysia. Kadar pengiraannya adalah RM 1.50 bagi setiap transaksi saham bagi setiap RM 1000 yang dijual beli. Dalam contoh kali ini, RM 800 akan dikenakan duti setem sebanyak
RM 1.50
. Contoh selanjutnya boleh dilihat di bawah:

RM 800 ~ RM 1.50

RM 1600 ~ RM 2.40

RM 4000 ~ RM 6.00

Pengiraan keseluruhan

Jadi pengiraan kos untuk contoh kali ini boleh dikira seperti di bawah:

RM 800 + (RM 8 + RM 0.48 + RM 0.24 + RM 1.50)

= RM 810.22

Sekiranya transaksi berbentuk belian, ini adalah jumlah yang anda perlu ada dalam Trading Limit. Secara rumusannya RM 8 dibayar ke broker, RM 0.48 kepada kerajaan dan RM 1.74 kepada Bursa dengan jumlah kos sebanyak
RM 10.22
. Sebenarnya pengiraan ini sudah pun dirumus oleh team iSaham dalam Buy Calculator kami mengikut kadar broker Malacca Securities. Boleh gunakan
kalkulator saham kami di sini
.

Kemaskini

Pada 29 Oktober 2021, pembentangan Belanjawan 2022 telah dibuat oleh Menteri Kewangan Malaysia, YB Senator Tengku Zafrul bin Tengku Abdul Aziz. Terdapat beberapa perubahan terhadap kos pembelian saham telah diumumkan. Untuk bacaan lebih lanjut, boleh rujuk
post ini
.


Kos yang Terlibat dalam Jual Beli Saham Bermula Januari 2022

Kami pernah menjelaskan tentang
kos-kos yang terlibat dalam jual beli saham
 pada suatu ketika dulu. Kos-kos ini termasuklah bayaran broker, duti setem, bayaran pelepasan dan cukai kerajaan.

Namun, pada 29 Oktober yang lalu, pembentangan
Belanjawan 2022
 telah dibuat oleh Menteri Kewangan Malaysia, dan terdapat beberapa perubahan terhadap kos pembelian saham telah diumumkan.

Perubahan cukai dan duti setem yang telah dimaklumkan sewaktu Belanjawan 2022.

Terkini, pada 19 Jun 2023, Perdana Menteri, Datuk Seri Anwar Ibrahim telah mengumumkan kadar duti setem saham akan dikurangkan daripada 0.15% kepada 0.1%, tertakluk kepada had maksimum RM 1,000 setiap kontrak berkuat kuasa
Julai 2023
.

Terdapat beberapa perkara yang akan memberi perubahan terhadap kos pembelian saham di Bursa Malaysia. Antaranya ialah:

Duti setem nota kontrak yang diturunkan daripada 0.15% kepada 0.1%.

Had duti setem sebanyak RM200 bagi setiap nota kontrak akan dimansuhkan.

Aktiviti pembrokeran dagangan saham tidak lagi dikenakan cukai oleh kerajaan.

Walau bagaimanapun, pada 30 Disember 2021, Kementerian Kewangan Malaysia telah mengeluarkan kenyataan bahawa
amaun maksimum duti setem
 yang akan dikenakan bagi setiap nota kontrak dihadkan kepada RM 1,000.

Duti setem

Secara ringkasnya, kadar duti setem yang baharu ini membawa maksud, bagi setiap RM 1,000 saham yang didagangkan, terdapat RM 1.00 kadar duti setem yang akan dikenakan.

Namun demikian, terdapat perbezaan kadar maksima duti setem mengikut jenis saham yang didagangkan. Kadar maksima duti setem dan jenis saham dibahagikan seperti berikut:

1. Kadar maksima RM 1,000, bersamaan 0.1%

Saham induk

Saham pinjaman

Saham keutamaan

Exchange Traded Bond

2. Kadar maksima RM 200, bersamaan 0.1%

Waran

Rights

REIT

Unit amanah

Dana tertutup

Manakala untuk Exchange Traded Fund (ETF) pula, ia diberikan pengecualian duti setem sehingga tahun 2025.

Lain-lain caj

Bagi bayaran broker, anda perlu merujuk broker masing-masing untuk mengetahui caj yang dikenakan oleh mereka. Untuk M+ dan CGS-CIMB, bayaran broker kekal pada kadar 0.08% atau minima RM 8 untuk setiap transaksi. Manakala bayaran pelepasan oleh Bursa Malaysia pula kekal dengan kadar 0.03%.

Oleh itu, mari kita lihat cara pengiraan kos yang terlibat dalam jual beli saham bermula 1 Januari 2022.

Contoh kiraan kos jual beli saham

Contoh 1:
 Saham ABC, kuantiti 10,000 unit.

Harga saham

RM 0.80

Kuantiti

10,000 unit

Bayaran broker

RM 8

Bayaran pelepasan

0.03%

Duti setem

0.1%

Pengiraan:

RM 8000 + (RM 8 + RM 2.40 + RM 8) = RM 8018.40

Oleh kerana 0.08% dari RM 8,000 adalah RM 6.40, jadi, caj minima bayaran broker sebanyak RM 8 dikenakan.

Contoh 2:
 Saham ABC, kuantiti 100,000 unit.

Harga saham

RM 0.80

Kuantiti

100,000 unit

Bayaran broker

0.08%

Bayaran pelepasan

0.03%

Duti setem

0.1%

Pengiraan:

RM 80,000 + (RM 64 + RM 24 + RM 80) = RM 80,168

Contoh 3:
 Saham ABC, kuantiti 1,000,000 unit.

Harga saham

RM 0.80

Kuantiti

1,000,000 unit

Bayaran broker

0.08%

Bayaran pelepasan

0.03%

Duti setem

0.1%

Pengiraan:

RM 800,000 + (RM 640 + RM 240 + RM 800) = RM 801,680

Oleh kerana terdapat had maksima caj duti setem, jumlah yang akan dicaj adalah RM 1,000 dan bukanlah RM 1,200.

Rumusan

Jelas dilihat melalui pengiraan, caj duti setem yang baharu ini akan lebih memberi kesan kepada pelabur yang melabur dalam jumlah yang besar. Namun begitu, penetapan had limit yang diumumkan sedikit sebanyak dapat membantu untuk menjadikan pasaran Bursa Malaysia kekal rancak dan dinamik.

Selain mengira kos jual beli saham secara manual, anda juga boleh menggunakan
Buy Calculator
 kami. Kalkulator ini menggunakan kadar broker yang ditetapkan oleh Malacca Securities (M+).


Krisis Kenaikan Harga Minyak 1973

Minyak petrol merupakan salah satu komoditi yang penting dalam input sektor ekonomi dan kehidupan seharian masyarakat. Ia sering digunakan dalam pengangkutan, pembinaan dan sebagainya. Setiap kenaikan dalam pasaran harga minyak mentah pastinya akan memberi kesan positif dan negatif dalam pembangunan sesebuah negara. Tetapi tahukah anda krisis OPEC 1973 merupakan krisis peningkatan harga minyak yang pertama berlaku dalam sejarah dunia.

Punca

Krisis ini bermula apabila 12 anggota Pertubuhan Negara-Negara Pengeksport Petroleum (OPEC) telah bersetuju dan bersepakat melaksanakan Embargo minyak pada 19 Oktober 1973. Perlaksanaan ini dilakukan dengan memboikot dan menghentikan eksport petroleum ke negara Amerika Syarikat. Bukan itu sahaja, sekatan ini juga ditujukan kepada beberapa buah negara seperti Kanada, Jepun, Belanda, United Kingdom, Portugal dan Afrika Selatan.

Pertempuran yang berlaku di Bukit Golan antara tentera Israel dan Syria. Gambar:
britannica.com

Bagaimana ia bermula?

Sekatan ini dilaksanakan kepada negara yang memberi sokongan terhadap negara Israel yang terlibat dalam peperangan Yom Kippur. Ia juga dikenali sebagai Perang Arab-Israel 1973 atau Perang Ramadan. Semasa peperangan ini berlaku, Amerika Syarikat telah menyediakan dana sebanyak USD 2.2 bilion untuk membekalkan kelengkapan peralatan peperangan. Peperangan ini melibatkan pertempuran antara Israel dengan Mesir di semenanjung Sinai dan Syria di Bukit Golan.

Tindakan Richard Nixon

Bukan itu sahaja, pada tahun 1971 Presiden ke-37 Amerika Syarikat iaitu Richard Nixon telah bersepakat menarik diri daripada Perjanjian Bretton Woods yang telah wujud semenjak tahun 1944. Sistem Bretton Woods merupakan satu sistem pengurusan matawang antarabangsa yang melibatkan penjanjian 44 buah negara dalam menentukan pertukaran nilai mata wang dolar dengan emas.

Setiap pertukaran 1 aunz (28.349 gram) emas bersamaan harga USD 35. Sistem ini akan memerlukan negara di dunia hanya boleh melaksanakan penukaran emas dengan kadar pertukaran dolar sahaja. Apabila Amerika menarik diri dalam penjanjian ini, ia telah memberi kesan terhadap negara lain.

Persidangan Bretton Woods yang diadakan pada tahun 1944. Gambar: britannica.com

Tindakan ini dilaksanakan oleh Nixon untuk mengelakkan negara yang menandatangani penjanjian menuntut hak yang sama rata dalam pertukaran jumlah emas yang sama dengan dolar Amerika yang berada dalam rizab simpanan. Sekiranya Amerika memungkiri janji atau gagal menunaikan tuntutan, ia boleh menyebabkan berlakunya muflis. Satu risiko yang tidak ingin dihadapi.

Selepas Amerika menarik diri, harga emas telah melonjak naik dan harga dolar telah susut nilai sehingga menjunam jatuh. Secara langsungnya, ia memberi kesan terhadap negara OPEC dari segi jumlah pendapatan yang diperolehi. Hal ini disebabkan kebanyakkan kontrak dan penjanjian urusan jual beli petroleum dilaksanakan menggunakan transaksi pembayaran matawang dolar Amerika. Untuk mengatasi masalah ini, OPEC telah mengubah sistem dengan menetapkan harga minyak berdasarkan jumlah emas.

Kesan kepada pasaran minyak dunia

Sepanjang berlakunya sekatan embargo dari Oktober 1973 sehingga Mac 1974 menyebabkan peningkatan harga minyak dunia dari USD 25.97 setong pada 1973 kepada USD 46.35 setong pada 1974. Peningkatan harga ini selari dengan peningkatan kadar inflasi pada ketika itu. Kenaikan ini telah memberikan gambaran positif terutamanya kepada negara OPEC yang memiliki hampir 86% pasaran dalam pengeluaran petroleum dunia.

Tindakan embargo ini langsung tidak memberi kelebihan kepada Amerika yang pada ketika itu berhempas pulas untuk melaksanakan catuan dan pengurangan permintaan terhadap petroleum. Hal ini disebabkan pengeluaran dan penawaran bekalan minyak Amerika semakin berkurangan.

Gambar:
npr.org

Ia menyebabkan beberapa tindakan telah dilaksanakan:

Catuan ganjil - kenderaan yang mempunyai nombor plat pada digit terakhir perlu membeli pada hari ganjil. Sebaliknya yang mempunyai nombor genap perlu membeli pada hari genap.

Pemilik stesen meletakkan papan tanda dan mempamerkan berdasarkan kategori warna seperti merah apabila kehabisan stok, kuning hanya untuk kenderaan tertentu dan hijau untuk semua kenderaan.

Memperuntukkan jumlah minyak domestik yang sama rata bagi setiap negeri.

Mengehadkan had laju kenderaan kepada 55 batu sejam

Kemelesetan Ekonomi Dunia

Secara tidak langsungnya, negara Amerika terus mengalami kemelesetan ekonomi yang menyebabkan berlakunya kadar inflasi meningkat sehingga 10%. Manakala negara lain seperti Britain mengalami inflasi sehingga 25% yang telah menyebabkan tekanan hidup kepada masyarakat pada ketika itu.

Disebalik krisis ini, rakyat mula menyedari dan beralih kepada alternatif lain seperti kenderaan yang lebih jimat petrol. Kesannya, perusahaan yang menawarkan kenderaan kecil seperti Toyota, Honda dan Nissan telah menguasai pasaran penjualan kenderaan di Britain.


Krisis Kewangan Asia 1997 - Malaysia Mendepani Krisis Luar

Selepas pasca merdeka, ekonomi Malaysia telah mengalami beberapa kali pasang surut dan krisis atas beberapa faktor. Sebahagian besar krisis tersebut berpunca dari faktor luar kerana polisi ekonomi Malaysia yang terbuka.

Antara krisis yang pernah dilalui Malaysia ialah:

Krisis komoditi 1958 akibat jatuhnya harga petroleum, kelapa sawit

Krisis kewangan Asia 1997 akibat turunnya nilai mata wang serantau

Krisis kewangan global 2009 akibat krisis kredit dan gadai janji subprima (
subprime mortage
) di Amerika Syarikat

Sumber:
Krisis Ekonomi Malaysia: Punca, Implikasi dan Langkah Penyelesaian
.

Krisis kewangan Asia pada tahun 1997 merupakan krisis yang kuat kesannya pada ekonomi Malaysia dan krisis ini juga masih menjadi topik perbincangan ahli ekonomi dan akademik serta orang awam. Ini kerana Malaysia merupakah satu-satunya negara terjejas yang enggan menggunakan program bantuan dari Tabung Kewangan Antarabangsa (IMF). Terdapat banyak bahan bacaan dan kajian yang boleh dibaca tentang topik ini.

Bagaimana krisis ini bermula

Krisis ini bermula di Thailand pada Julai 1997 dan kemudian merebak ke Asia Timur serta Asia Tenggara. Pada tahun tersebut, nilai mata wang Thailand iaitu Baht telah diserang oleh spekulator mata wang kerana dianggap nilai yang diikat pada dollar Amerika Syarikat terlalu tinggi. Pemerintah Thailand terpaksa mengapungkan Baht kerana kekurangan mata wang asing untuk menyokong mata wangnya ke atas dollar AS.

Kesannya, sebahagian besar negara di Asia Tenggara menyaksikan penurunan nilai mata wang, pasaran saham dan harga aset lain dan peningkatan hutang swasta dengan mendadak.

Malaysia juga turut terkena tempias krisis ini. Pelaburan langsung asing jatuh pada kadar yang membimbangkan dan apabila modal mengalir keluar dari negara, nilai ringgit turun dari RM 2.50 setiap dollar AS kepada pada satu ketika, RM 4.80 setiap dollar AS. Index KLCI turut turun dari kira-kira 1300 kepada hampir 400 mata dalam beberapa minggu sahaja.

Sumber:
Asian Financial Crisis 1997 - Economics Help
.

Keadaan ekonomi Asia Tengara

Boleh dikatakan sebelum krisis ini, negara-negara Asia Tenggara melalui zaman kegemilangan pada tahun 90-an. Fenomena ini turut digelar sebagai
"The East Asian Miracle"
. Pada tahun-tahun tersebut, ekonomi Thailand berkembang pada kadar purata melebihi 9% setiap tahun iaitu kadar KDNK yang paling pesat di dunia ketika itu. Kadar inflasi pula rendah antara 3.4% hingga 5.7%

Bagi Malaysia pula, purata pertumbuhan KDNK ialah 8.7% setahun dengan kadar inflasi yang rendah iaitu sekitar 3.8% . Malaysia juga secara relatifnya mempunyai hutang asing yang rendah iaitu 42% daripada KDNK pada bulan Jun 1997.

Faktor-faktor terjadinya krisis

Walaupun ekonomi serantau bertumbuh dengan pesat, pertumbuhan ini turut menyemarakkan bilangan pinjaman yang berisiko oleh kebanyakan negara.

Thailand sebagai contoh mempunyai kadar hutang dengan bank luar sebanyak 45% daripada KDNK dengan kebanyakan merupakan hutang jangka pendek. Indonesia juga tidak terlepas dengan pinjaman yang berisiko tinggi seperti pemberian pinjaman untuk projek kereta nasional yang kemudiannya menjadi projek gajah putih.

Hutang-hutang swasta Malaysia pula banyak yang berkait dengan sektor hartanah. Ramai beranggapan bahawa pelaburan besar-besaran dalam sektor ini akan membuahkan keuntungan kerana pemaju-pemaju sedang menyasarkan prospek-prospek dari Hong Kong. Dengan saiz populasi komuniti Cina yang agak ramai, Kuala Lumpur dianggap destinasi pilihan ahli-ahli perniagaan Hong Kong untuk memindahkan operasi perniagaan kerana Hong Kong pada tahun 1997 akan diserahkan kembali kepada China.

Selain itu, spekulator mata wang turut menjadi peranan dalam krisis ini. Ketika itu, kewangan negara adalah stabil dan belanjawan negara juga tidak melebihi defisit. Malah Malaysia dikategorikan sebagai negara yang memiliki kadar tabungan yang tinggi dan jumlah pinjaman tidak berbayar (NFL) yang rendah.

Namun kerana tekanan spekulator yang menjual mata wang secara besar-besaran dan didorong juga oleh kurangnya keyakinan pelabur, Malaysia juga terkena tempias krisis ini.

Langkah Malaysia

Bagi menangani krisis kewangan ini, Majlis Tindakan Ekonomi Negara ditubuhkan. Bank Negara telah mengenakan kawalan modal dan mengikat Ringgit Malaysia pada RM 3.80 untuk setiap dollar AS.

Di samping itu, ia juga menggantung sepenuhnya perdagangan CLOB (Perintah Buku Had Batas Pusat) tanpa had dengan membekukan kira-kira $4.47 bilion saham. Malaysia juga turut menurunkan kadar faedah pinjaman, meningkatkan perbelanjaan kerajaan dan menyelamatkan syarikat dan bank yang terjejas.

Malaysia menolak pakej bantuan ekonomi dari Tabung Kewangan Antarabangsa (IMF), tidak seperti negara-negara lain yang terjejas oleh krisis itu. Walaupun rizab asing negara rendah pada ketika itu, namun ianya cukup untuk bertahan dalam suatu tempoh.

Negara Asia selepas 20 tahun krisis

Dari segi kewangan, Asia adalah wilayah yang berbeza jika dibandingkan dengan tahun 1997. Menurut
Fitch Ratings
, ekonomi Asia kini lebih berdaya tahan dalam mendepani tekanan kewangan luar berikutan langkah-langkah transformasi polisi ekonomi negara yang lebih baik serta kekuatan kewangan yang dibina.

Pendekatan Malaysia tanpa bantuan IMF masih mampu memulihkan ekonomi dengan segera. Ekonomi Malaysia kembali berkembang dengan pertumbuhan 4.3% pada tahun 1999 seiring dengan negara-negara lain sekaligus berjaya keluar dari kemelesetan ekonomi Asia.

Pemulihan ekonomi telah diterajui oleh pertumbuhan eksport yang kukuh, terutamanya produk elektronik dan elektrik, kepada Amerika Syarikat, rakan perdagangan dan pelaburan utama Malaysia. Tekanan inflasi kekal tidak berbahaya, dan hasilnya, Bank Negara Malaysia telah dapat mengikuti dasar kadar faedah yang rendah.

Walaupun pada mulanya ramai pihak seperti organisasi IMF tidak yakin dan memandang rendah dengan tindakan Malaysia, malah ada yang menjangkakan Malaysia akan muflis, namun Malaysia akhirnya berjaya mendepani krisis ini dan menjadi contoh kepada negara-negara membangun yang lain.

Rujukan:

Lesson from the last three major economic crises - Prof Jomo | The Edge Markets

Sejarah Ekonomi Malaysia | Wikipedia

Krisis Kewangan Asia 1997 | Wikipedia

Asia lebih berdaya tahan selepas krisis 1997 | Berita Harian

Krisis Ekonomi Malaysia: Punca, Implikasi dan Langkah Penyelesaian

The Asian financial crisis - 20 years later | The Star

How Asia shapes up 20 years after 1997 financial crisis | Nikkei Asia

Asian Financial Crisis | Corporate Finance Institute

Asian financial crisis | Britannica


L&PBHD - Mengembangkan Perniagaan dengan Dana IPO

Kumpulan L&P Global (L&P Global) terlibat dalam reka bentuk dan pembuatan pembungkusan bahan industri yang berasaskan kayu. Syarikat ini telah beroperasi selama 38 tahun.

Butiran IPO syarikat adalah seperti berikut:

Harga IPO:

RM 0.30

Status syariah:

Disahkan syariah oleh SAC

Pasaran:

ACE

Permodalan pasaran:

RM 168 juta

Nisbah PE:

11.72

Permohonan ditutup:

19 Disember 2022

Cabutan saham:

21 Disember 2022

Tarikh penyenaraian:

3 Januari 2023

Perniagaan L&P

Kumpulan syarikat L&P Global telah diperbadankan pada 30 Ogos 2021 sebagai syarikat persendirian di bawah nama Berjayapak International Holdings Sdn Bhd. Kemudian, ia ditukarkan kepada L&P Global Sdn Bhd pada 27 Januari 2022.

Struktur syarikat selepas disenaraikan adalah seperti berikut:

Sumber: Prospektus IPO

L&P Global adalah syarikat penyedia penyelesaian pembungkusan industri bersepadu yang merupakan bahagian yang penting dalam pengurusan rantaian bekalan. Ia membantu dalam membolehkan penggunaan produk pembungkusan industri secara optimum melalui pergerakan barangan yang kos efektif dan cekap di seluruh rantaian bekalan, pengurusan inventori dan penggunaan ruang.

Selain itu, syarikat ini juga turut menyumbang dari segi persekitaran pengurusan bekalan rantaian dengan menggunakan barangan kitar semula dan mengitar semula barangan pembungkusan industri.

Rajah berikut menggambarkan model perniagaan L&P Global:

Model perniagaan syarikat

Prestasi kewangan L&P

Bagi tahun kewangan 2020, pendapatan syarikat meningkat sebanyak RM 22 juta (33.18%) menjadi RM 88.3 juta, berbanding RM 66.3 juta pada tahun kewangan 2019. Faktor utama peningkatan ini adalah kerana permulaan operasi di Vietnam pada bulan Ogos, 2019 dan telah mencapai sehingga lebih kurang 90% daripada kapasiti pengeluaran untuk tahun kewangan penuh FYE 2020.

Bagi tahun kewangan 2021, pendapatan syarikat meningkat lagi sebanyak RM 32.62 juta (36.94%) menjadi RM 120.92 juta. Salah satu penyumbang kepada peningkatan pendapatan ini adalah kerana terdapat peningkatan permintaan daripada pelanggan sedia dari industri tenaga diperbaharui serta elektronik dan semikonduktor.

Prestasi kewangan syarikat

Pendapatan syarikat L&P datang daripada 4 aktiviti perniagaan iaitu:

Reka bentuk dan pembuatan kotak dan peti serta penyediaan khidmat pembungkusan

Reka bentuk dan pembuatan palet

Penyediaan khidmat kitaran rantaian bekalan

Berdagang sebagai perkhidmatan nilai tambah

Pendapatan syarikat mengikut segmen adalah seperti di bawah:

Prestasi kewangan mengikut segmen

Rajah di atas menunjukkan bahawa majoriti pendapatan syarikat datang daripada segmen reka bentuk dan pembuatan kotak dan peti serta penyediaan khidmat pembungkusan. Pada tahun kewangan 2020, terdapat peningkatan terhadap jualan kotak dan peti sebanyak 71.28% disebabkan pembukaan operasi di Vietnam. Peningkatan jualan diteruskan pada tahun kewangan 2021 akibat terdapat permintaan yang tinggi dari industri tenaga diperbaharui serta elektronik dan semikonduktor. Permintaan berterusan dari industri-industri ini juga telah menyumbang kenaikan jualan kotak dan peti pada tempoh kewangan 2022.

Segmen reka bentuk dan pembuatan palet juga mengalami peningkatan akibat permintaan yang meningkat dari industri tenaga diperbaharui serta elektronik dan semikonduktor. Pada tahun kewangan 2021, terdapat peningkatan permintaan terhadap palet tereka bentuk. Justeru menyebabkan peningkatan terhadap nilai jualan kerana harganya yang lebih tinggi berbanding palet kayu biasa.

Manakala segmen khidmat kitaran rantaian bekalan serta perdagangan merupakan penyumbang kecil kepada pendapatan syarikat.

Pelanggan utama syarikat

Sehingga tempoh kewangan 30 Jun 2022, L&P mempunyai lima pelanggan utama yang menyumbang kepada hasil pendapatan syarikat. Daripada lima pelanggan tersebut, jumlah pendapatan daripada First Solar Group adalah yang tertinggi dengan sumbangan sebanyak 41.78%, 57.70%, 59.40% dan 55.39% dari tahun kewangan 2019 sehingga tempoh kewangan 2022.

Berikut merupakan senarai pelanggan utama L&P untuk tempoh kewangan 2022:

Senarai pelanggan utama syarikat

Kelebihan daya saing

L&P Global menyediakan penyelesaian pembungkusan industri bersepadu secara hujung ke hujung; daripada sumber bahan, mereka bentuk, pembuatan, pemasangan dan pembekalan industri pembungkusan produk, pembungkusan barang ke dalam kotak dan peti, kepada mengguna semula, mengitar semula dan membaiki palet. Selain itu, syarikat ini juga menawarkan perdagangan sebagai perkhidmatan nilai tambah.

Selain mempunyai pengalaman dalam industri pembungkusan barangan industri, produk syarikat ini juga diperbuat dengan memenuhi piawaian antarabangsa, ISPM-15. Justeru, memberi keyakinan kepada pelanggan untuk menggunakan produk syarikat L&P Global dalam keperluan bekalan rantaian global mereka.

L&P Global telah menjalinkan hubungan jangka panjang dengan pelanggan-pelanggan utama mereka yang terdiri daripada syarikat-syarikat MNC yang terkenal dan juga dari pelbagai industri pembuatan. Mereka juga turut mempunyai hubungan dengan pembekal bahan kayu, justeru membolehkan mereka memperoleh bekalan bahan kayu yang mencukupi bagi memenuhi keperluan pembuatan.

Risiko berkaitan perniagaan dan operasi

Sebahagian besar pendapatan L&P Global diperoleh dari pelanggan utama mereka, iaitu First Solar. First Solar juga merupakan pelanggan tunggal L&P Global di Vietnam yang menyumbang 100% daripada jumlah pendapatan mereka di sana. Justeru itu, terdapat kebergantungan yang tinggi terhadap pelanggan ini. Sekiranya syarikat kehilangan First Solar sebagai pelanggan, ia akan memberi kesan terhadap kewangan syarikat.

L&P Global juga bergantung terhadap ketersediaan pekerja asing untuk menjalankan aktiviti pembuatan. Pada Jun 2020, sewaktu pandemik COVID-19 melanda, L&P Global adalah salah satu syarikat yang terkesan akibat pengumuman pembekuan pengambilan pekerja asing oleh Menteri Sumber Manusia. Sekiranya perkara ini berlaku lagi, ia akan memberi gangguan terhadap produktiviti syarikat.

Selain itu, syarikat ini juga terdedah kepada gangguan dan kelewatan yang disebabkan oleh kerosakan alatan, kebakaran, dan faktor persekitaran yang berada di luar kawalan mereka.

Strategi IPO dan masa depan

Dana yang diterima daripada IPO ini akan digunakan untuk tujuan seperti yang berikut:

Dana

Nilai (Juta)

Peratusan (%)

Perbelanjaan modal

10

29.5

Perkembangan perniagaan

2

5.9

Pembayaran semula pinjaman

5

14.75

Modal kerja

13

38.35

Perbelanjaan penyenaraian IPO

3.9

11.5

Jumlah

33.9

100

Majoriti dana akan digunakan untuk tujuan perkembangan perniagaan. Sebanyak RM 10 juta (29.5%) daripada dana IPO akan digunakan untuk tujuan perbelanjaan modal. L&P bercadang untuk mengembangkan operasi mereka di Johor dengan membina kilang baru dan lebih besar yang akan merangkumi pembuatan komponen dan kawasan pemasangan serta penyimpanan. Selain meningkatkan produksi, pengembangan operasi di Johor ini juga dapat menyokong pelan perkembangan mereka ke Singapura.

5.9% daripada jumlah dana akan digunakan untuk perkembangan perniagaan mereka, iaitu dengan menyediakan kilang baharu di Lembah Klang. Kilang ini akan digunakan untuk kerja-kerja pemasangan untuk produk-produk akhir. Tambahan lagi, L&P Global juga memerlukan mesin tambahan bagi menyokong operasi pengembangan geografi mereka. Oleh itu, sebanyak RM 1.39 juta akan digunakan untuk pembelian mesin.

Sebanyak 14.75% dari dana pula akan digunakan untuk tujuan pembayaran balik pinjaman. Pembayaran balik pinjaman ini akan memberikan impak yang positif terhadap syarikat atas penjimatan kadar faedah sebanyak RM 0.28 juta setahun.

Dana terbesar, iaitu sebanyak 38.35% akan digunakan untuk modal kerja. Kos bahan mentah adalah komponen utama dalam kos jualan. Sebanyak RM 13 juta akan digunakan untuk pembelian bahan mentah, yang terdiri daripada kayu tereka bentuk dan kayu semula jadi.

Baki dana sebanyak RM 3.9 juta pula akan digunakan untuk tujuan perbelanjaan penyenaraian IPO.

Analisis perniagaan dan industri

L&P Global terlibat dalam penyediaan penyelesaian pembungkusan kayu perindustrian bersepadu. Justeru, analisis ini akan memfokuskan tentang industri penyelesaian pembungkusan perindustrian di Malaysia dan Vietnam.

Industri pembungkusan kayu perindustrian

Pembungkusan kayu perindustrian adalah sebahagian daripada pengurusan bekalan rantaian yang menyokong pergerakan barangan yang cekap dan kos efektif, serta dapat membantu dalam pengurusan inventori dan penggunaan ruang. Ia juga menyumbang kepada aspek alam sekitar dalam pengurusan rantaian bekalan dengan penggunaan bahan kitar semula serta penggunaan semula pembungkusan kayu perindustrian sepanjang proses bekalan rantaian.

Kayu yang digunakan dalam pembuatan pembungkusan kayu perindustrian terdiri daripada kayu semula jadi, kayu tereka bentuk, dan juga kayu yang dikitar semula.

Bagi mengeksport pembungkusan kayu perindustrian, ia haruslah mematuhi keperluan
International Standards for Phytosanitary Measures No. 15
 (ISPM 15). Piawaian ini memastikan pembungkusan kayu perindustrian ini menggunakan rawatan haba dan asap untuk membasmi haiwan perosak.

Pembungkusan kayu perindustrian yang mematuhi peraturan ISPM 15 akan dicop dan ditandakan sebagai memenuhi patuhan.

Rantaian nilai industri

Rantaian nilai industri bagi pembungkusan kayu perindustrian bermula dari aktiviti pembalakan. Syarikat pembalakan terlibat dalam aktiviti pembalakan terkawal melalui pemilihan pokok-pokok yang telah matang dan kemudian menanamnya semula di dalam hutan. Hal ini menggalakkan pemeliharaan hutan dan juga bekalan kayu yang mampan. Namun, pada masa yang sama, masih memenuhi permintaan masa kini tanpa menggadaikan keperluan masa hadapan.

Manakala kayu tereka bentuk pula terhasil daripada terbitan produk kayu

melalui proses mengikat helai kayu, zarah, gentian atau venir dengan pelekat untuk membentuk kayu.

Rajah di bawah menunjukkan ringkasan kepada rantaian nilai industri.

Prestasi industri

Malaysia

Prestasi industri pembungkusan kayu perindustrian di Malaysia meningkat daripada RM 1.54 bilion pada tahun 2017 menjadi RM 1.88 bilion pada tahun 2021, dengan nilai CAGR sebanyak 5.11%.

Sebelum pandemik COVID-19 melanda, penumbuhan industri pembungkusan kayu perindustrian adalah 6.25% (YoY). Namun, ia kemudian menghadapi penurunan sebanyak 8.02% pada tahun 2020 akibat perintah kawalan pergerakan sewaktu pandemik COVID-19, yang telah mengakibatkan kelewatan dalam aktiviti pembuatan, dan seterusnya memberi kesan terhadap permintaan produk.

Pada tahun 2021, terdapat peningkatan sebanyak 9.30% YoY, justeru meningkatkan prestasi industri.

Caption: Lorem ipsum, dolor sit amet consectetur adipisicing elit. Maiores, quae.

Vietnam

Manakala di Vietnam pula, terdapat peningkatan dari segi jualan iaitu daripada RM 653.94 juta pada tahun 2017, menjadi RM 1.28 bilion pada tahun 2021. Walaupun pandemik COVID-19 memberi impak besar terhadap ekonomi, industri pembungkusan kayu perindustrian terus mencatatkan rekod penumbuhan YoY sebanyak 5.23% pada tahun 2020.

Persaingan

Senarai syarikat penyedia pembungkusan kayu perindustrian di Malaysia adalah seperti berikut:

Senarai pesaing utama syarikat

Perbincangan

Secara dasarnya, syarikat L&P Global menunjukkan peningkatan pendapatan yang baik dengan kenaikan yang konsisten pada tahun 2019 sehingga tempoh kewangan 2022. Syarikat ini juga mempunyai 5 pelanggan utama, di mana salah satu pelanggan tersebut merupakan pelanggan terbesar mereka. Oleh sebab itu, terdapat sedikit kebergantungan dan kerisauan tentang apa yang akan terjadi sekiranya syarikat ini kehilangan pelanggan tersebut.

Namun begitu, tindakan syarikat utuk menggunakan majoriti modal bagi tujuan mengembangkan perniagaan merupakan tindakan yang mungkin akan dapat membantu meningkatkan pendapatan syarikat dalam jangka masa yang panjang.


Ladang Solar Terbesar di Dunia

Perkembangan tenaga suria semakin mendapat permintaan di setiap negara. Sumber tenaga ini mudah didapati, berterusan tanpa mencemarkan alam sekitar. Tenaga suria bukan sahaja berguna kepada tumbuh-tumbuhan melalui proses fotosintesis, malah berguna untuk menghasilkan tenaga elektrik. Tenaga suria diperolehi melalui sinaran matahari yang mengandungi cahaya dan haba untuk kegunaan kehidupan di Bumi. Dalam post kali ni, kita dapat melihat ladang solar terbesar di dunia dalam beberapa buah negara.

Bhadla Solar Park, India - 2,245 MW

Bhadla Solar Park telah memegang rekod sebagai ladang solar terbesar di dunia dan menghasilkan tenaga elektrik sebanyak 2,245 MW. Ia dihasilkan dengan keluasan 5,700 hektar (14,000 ekar) disebuah kawasan bernama Phalodi Tehsil, Rajasthan, India.

Negara India juga mempunyai beberapa ladang solar terbesar seperti:

Pavagada Solar Park - 2,050 MW

Kurnool Ultra Mega Solar Park - 1,000 MW

Kamuthi Solar Power - 648 MW

Gambar: nsenergybusiness.com

Tengger Desert Solar Park, China - 1,547 MW

Tengger Desert Solar Park terletak di sebuah kawasan bernama Zhongwei, Ningxia di negara China. Kawasan ini dikenali sebagai 'Great Wall of Solar' kerana solar panel dipasang seluas 1,200 km di Gurun Tengger sepanjang 36,700 km meliputi 3.2% kawasan gurun. Kos pembinaan menelan belanja sebanyak AS$2.2 bilion.

Tenaga solar ini mampu menghasilkan 1,547 MW yang diuruskan oleh China National Grid dan Zhongwei Power Supply Company. Pembinaan ini dimulakan pada tahun 2012 dan loji janakuasa mula beroperasi pada tahun 2017. Tenaga solar ini berupaya membekalkan tenaga elektrik sekitar 600,000 rumah.

Negara China juga mempunyai beberapa ladang solar terbesar seperti:

Yangchi Ningxia Solar Park - 1,000 MW

Datong Solar Power Top Runner Base - 1,070 MW

Longyangxia Dam Solar Park - 850 MW

Sweihan, UAE - 1,177 MW

Projek kuasa Sweihan merupakan projek tenaga bebas (IPP)
photovoltaic solar
 (PV) di Abu Dhabi, UAE. Pembinaan loji solar PV bermula sekitar Mei 2017 dan mula beroperasi pada April 2019. Kos pembinaan ini menelan belanja sebanyak AS$870 juta. Loji ini dapat menghasilkan tenaga elektrik yang mencukupi untuk memenuhi keperluan sekitar 195,000 rumah. Penghasilan solar ini mampu mengurangkan tujuh juta tan pelepasan karbon setahun.

Pembinaan solar ini seluas 780 hektar terletak di bahagian timur Abu Dhabi dan 120 km dari bandar Abu Dhabi. Tenaga suria ini dihasilkan melalui modul PV monokristalin dengan kecekapan tinggi yang dibekalkan syarikat JinkoSolar. Modul dipasang pada struktur tetap menggunakan reka bentuk susun atur model inventif.

Gambar : power-technology.com

Enel Villanueva PV Plant, Mexico - 828 MW

Loji PV Villanueva mula beroperasi dan menghasilkan tenaga suria pada bulan Mac 2018. Ladang ini berupaya menghasilkan tenaga elektrik sebanyak 828 MW serta menggunakan 2.5 juta panel solar. Ia terletak disebuah kawasan Viesca, Bagian Coahuila berkeluasan 2,400 hektar dan berupaya membekalkan tenaga kepada 1.3 juta rumah. Loji dapat mengurangkan 783,683 tan karbon dioksida memasuki atmosfera.

Projek ini sekaligus mencapai sasaran 50% elektrik dari sumber tenaga bersih menjelang tahun 2050 oleh negara Mexico. Kos ini mencecah sekitar AS$650 juta. Apa yang menariknya, loji Villanueva merupakan ladang solar terbesar di benua Amerika.

Gambar: nesenergybusiness.com

Ouarzazate Solar Power Station, Morocco - 580 MW

Ladang solar ini juga dikenali sebagai
Noor Complex Solar Power
 yang dimiliki oleh Agensi Tenaga Suria Maghribi. Kawasan ini berkeluasan 6,178 ekar dan menghasilkan 580 MW. Lokasinya terletak di padang pasir Maghribi dan berhampiran dengan bandar Ouarzazate. Pembinaan menelan belanja sebanyak AS$9 bilion dan mula beroperasi pada tahun 2016.

Apa yang menariknya, tenaga solar ini menggunakan teknologi garam cair yang dipanaskan bertujuan untuk menyimpan tenaga suria. Kesannya, ia dapat menghasilkan elektrik pada waktu malam. Penggunaan 2 juta cermin membolehkan kilang ini menghasilkan tenaga sebanyak 6% sebagai bekalan elektrik negara. Fasa pertama loji ni telah berjaya mengurangkan pelepasan karbon sebanyak 280,000 tan bersamaan 1% pelepasan CO2 di Maghribi.

Gambar: engineerlive.com

Malaysia

Cuaca panas di Malaysia telah memberi peluang teknologi tenaga suria berkembang dengan pesat. Faktor inilah menyebabkan beberapa ladang solar dibina beberapa buah negeri. Negeri Johor juga berhasrat membina ladang solar. Pelaksanaan projek ini akan menjadikan Taman Solar Sultan Ibrahim di Pengerang sebagai ladang solar terbesar di Malaysia dan di rantau Asia Tenggara. Kos pembinaannya dijangka bernilai RM1.4 bilion dan berkapasiti 450 MW.

Beberapa ladang solar beroperasi di Malaysia seperti:

LSS Gambang - 50 MW

LSS Sepang - 50 MW

LSS Jasin - 50 MW

LSS Kemaman - 18.5 MW

Kesedaran semakin tinggi terhadap kelestarian alam mendorong Malaysia untuk mewujudkan garis panduan mengurangkan karbon dioksida dan meningkatkan penggunaan tenaga boleh diperbaharui. Kesannya syarikat yang terlibat dalam industri tenaga suria semakin mendapat permintaan. Antara syarikat yang terlibat sebagai kontraktor dan pembinaan janakuasa solar adalah
Samaiden
,
Cypark
,
Solarvest
 dan lain-lain. Sektor berkait dengan tenaga hijau yang boleh diperhatikan juga adalah:

Green Tech

Solar EPCC


Laluan Perdagangan Maritim Utama di Dunia

Sejak berkurun lamanya, laluan maritim menjadi nadi hub perdagangan sehingga munculnya beberapa pelabuhan entrepot ke serata dunia. Laluan maritim ini mempunyai pelbagai jalur pelayaran utama yang memainkan peranan penting dalam perdagangan global. Saban tahun sekitar 11 bilion tan muatan yang melalui laluan maritim di beberapa Selat atau Terusan yang merangkumi kira-kira 80 peratus daripada semua barangan yang diperdagangkan di peringkat global.

Selat Melaka

Zaman terdahulu sehinggalah era moden kini, laluan maritim di Selat Melaka semakin sibuk dengan pelbagai jenis kapal perdagangan yang melibatkan beberapa buah negara. Umumnya, Selat Melaka diambil nama sempena sebuah pelabuhan Melaka yang begitu mashyur sebagai pusat entrepot perdagangan pada abad ke-16 dan 17 di Kepulauan Nusantara. Ia merupakan selat yang tersibuk di dunia yang menghubungkan laluan Timur ke Barat yang melalui Lautan Hindi dan Laut Cina Selatan (Lautan Pasifik).

Gambar: Laluan maritim di Selat Melaka

Selat ini berhampiran antara 3 buah negara iaitu Malaysia, Indonesia dan Singapura. Tidak hairanlah, faktor ini menyebabkan berlakunya persaingan pelabuhan di beberapa buah pelabuhan di sepanjang laluan Selat Melaka. Berdasarkan laporan
Seatrade Maritime News
 trafik laluan ini dijangka akan meningkat secara konsisten dan permintaan akan melebihi 100 juta TEU. Ia bermaksud ukuran bagi sesebuah kapal yang diukur dalam unit bersamaan dua puluh kaki (TEU). Selat Melaka merupakan laluan terpenting bagi menghubungkan Eropah dan Asia Timur.

Nilai Dagangan

Laluan terpenting bagi negara China

25 peratus minyak dari Timur Tengah melalui Selat Melaka

Panjang

Sepanjang 930 km

Lebar 38 km

Purata kedalaman sebanyak 25 meter

Sektor

Jalur perkapalan di Selat Melaka memainkan peranan penting dalam menghubungkan pelbagai sektor ekonomi dagangan di Malaysia, India, China, Singapura, Jepun, Indonesia, Korea Selatan, dan Taiwan. Setiap tahun dianggarkan sekitar 83,000 kapal yang menggunakan Selat Melaka untuk menghantar dan mengangkut kargo ke destinasi yang ditetapkan. Jika dilihat Selat Melaka dikenali sebagai
"choke point"
yang penting bagi industri minyak mentah, minyak sawit, arang batu, gas asli dan kopi bagi negara Indonesia.

Kepentingan selat ini telah menyebabkan wujudnya beberapa
pelabuhan terkemuka
 dan tersibuk di dunia:

Pelabuhan Singapura

Pelabuhan Klang

Pelabuhan Shanghai

Pelabuhan Busan, Korea Selatan

Pelabuhan Hong Kong

Gambar:
eia.gov

Selat Hormuz

Selat Hormuz merupakan sebuah selat yang berbentuk V yang menghubungkan Teluk Parsi ke Lautan Hindi. Ia bersempadan dengan Iran di utara dan Emiriah Arab Bersatu (UAE) serta Oman di bahagian selatan. Panjangnya sebanyak 161 kilometer dan lebar 33.7 kilometer.

Selat sempit ini adalah titik pertemuan utama yang paling penting untuk bekalan minyak mentah dunia. Sejumlah satu per tiga minyak dunia dan satu perempat gas asli cecair global (LNG) yang diangkut melalui Selat Hormuz. Sepanjang hari sekitar 14 kapal tangki minyak akan melalui Selat Hormuz dengan anggaran 21 juta tong minyak. Kemudian muatan minyak ini akan dihantar ke beberapa buah negara antaranya India, China, Singapura, Jepun dan Korea Selatan.

Nilai Dagangan

Sebanyak 21 juta tong minyak yang bernilai USD 1.2 bilion yang melalui selat ini setiap hari

Bersamaan 21% daripada penggunaan petroleum global

Geografi

Berhampiran dengan negara-negara OPEC

Panjang

Satu-satunya laluan ke laut terbuka sepanjang 39 kilometer.

Gambar :
globalnews

Sektor

Jika dapat dilihat selat ini dikellilingi dengan beberapa buah negara Tanah Arab yang kaya dengan sumber minyak mentah.

Arab Saudi - 11.81 juta bpd

Iraq - 4.74 juta bpd

Iran - 3.19 juta bpd

UAE - 3.14 juta bpd

Kuwait - 2.63 juta bpd

Qatar - 1.53 juta bpd

Oman - 948,967 bpd

Gambar:
eia.gov

Terusan Panama

Panama merupakan sebuah negara yang menghubungkan dua benua Amerika Utara dan Amerika Selatan. Negara ini bersempadan dengan negara Costa Rica di bahagian barat dan Colombia di bahagian timur. Negara ni terdapat sebuah laluan perdagangan perkapalan yang dikenali sebagai Terusan Panama. Terusan ini menghubungkan antara Lautan Atlantik dan Lautan Pasifik.

Terusan buatan ini dibuka secara rasmi pada 12 Julai 1920 dan menelan perbelanjaan sebanyak USD 336,650,000. Ia dapat mengurangkan perjalanan 8,000 batu nautika (15,000km) dari Atlantik ke Pasifik. Sekiranya kelajuan kapal berlayar dengan kelajuan anggaran 15 knot tanpa melalui terusan ini, ia akan belayar selama 22 hari. Namun, melalui terusan ini hanya memerlukan 8 sehingga 10 jam serta mampu menjimatkan masa dan mengurangkan kadar pelepasan karbon kapal.

Nilai Dagangan

Ketibaan 13.548 kapal dan mencatatkan 403.8 juta tan kargo (2017)

Kadar Tol

Jumlah tertinggi dibayar sebanyak USD 376,000 oleh kapal persiaran Norwegian Pearl

Tol paling murah dikenakan sebanyak 36 sen oleh Richard Halliburton yang berenang merentasi terusan pada tahun 1928

Panjang

82 kilometer

Sektor

Secara keseluruhannya laluan ini menawarkan perkhidmatan kepada 29 kapal kargo utama, kebanyakkannya laluan perdagangan dari Pantai Timur Amerika Syarikat ke negara di Asia. Perbandingan jumlah kargo pada tahun 2020 mengikut negara yang menggunakan Terusan Panama:

Amerika Syarikat - 122.96 juta tan

China - 17.62 juta tan

Colombia - 12.29 juta tan

Chile - 11.13 juta tan

Kanada - 11.05 juta tan

Korea Selatan - 8.77 juta tan

Gambar :
pancanal.com

Terusan Suez

Pada bulan Mac yang lalu terdapat sebuah kapal kontena bernama Ever Given telah menghalang laluan Terusan Suez disebabkan faktor angin kencang. Halangan ini telah menyebabkan berlakunya kerugian sehingga USD 400 juta sejam dan kesesakan perjalanan sepanjang laluan perdagangan. Apakah sebenarnya fungsi terusan Suez?

Terusan Suez mula dibuka pada tahun 1869 yang merupakan salah satu jalur laluan perkapalan terpenting di dunia. Terusan ini adalah buatan manusia yang menghubungkan Lautan Hindi ke Lautan Atlantik. Seandainya Terusan Suez tidak diwujudkan, kapal-kapal kargo perlu mengelilingi Cape of Good Hope yang terletak di Afrika Selatan.

Perjalanan ini akan memerlukan pihak kapal menambahkan tempoh masa selama 24 hari yang bersamaan 3,700 batu. Ia akan mengakibatkan berlakunya kelewatan tempoh penghantaran kargo.

Gambar:
news.yahoo.com

Terusan Suez berupaya menjimatkan masa dan hanya memerlukan sekitar 16 jam untuk melalui dari awal sehingga akhir terusan. Dianggarkan sebanyak 100 kapal yang melalui pada setiap hari. Terusan ini tiada lorong dua hala, sebaliknya kapal akan melalui dua arah dari selatan dan satu arah dari utara pada waktu yang ditetapkan setiap hari.

Nilai Dagangan

USD 5.61 bilion setahun (2020)

Kadar Tol

Bayaran Tol melebihi USD 100,000 (RM414,650) mengikut saiz dan berat kargo kapal.

Panjang

193 km dan kedalaman 24 meter (78 kaki)

Sektor

Terusan Suez dianggap sebagai laluan terpantas bagi pengangkutan industri minyak. Terusan ini merupakan laluan maritim kedua terpenting selepas Selat Hormuz bagi bekalan minyak dan gas asli cecair. Secara keseluruhannya, terusan ini menguruskan sebanyak 10 peratus daripada perdagangan global bersamaan 35 peratus daripada jumlah trafik harian kontena.

Kargo utama ke utara iaitu Eropah dan Amerika Utara terdiri daripada minyak mentah, petroleum, arang batu,
ores and metal, fabricated metals, wood, oilseeds and oilseed cakes, cereal.
 Manakala, perjalanan ke selatan terdiri daripada simen, baja, logam buatan, bijirin dan kapal tangki minyak kosong.

Gambar:
suezcanal.gov


Laman Saham dalam iSaham Berwajah Kemas

Baru-baru ini, iSaham baru sahaja mengemaskini susunan reka letak untuk laman saham kami. Dengan kemaskini yang terbaru ini, kami harapkan supaya pemilihan saham akan menjadi semakin mudah untuk anda.

Kemaskini Terbaru April 2020

Dari atas, anda masih akan lihat info yang sama iaitu nama saham, skor, signal pelaburan dan juga carta harga saham. Dari bawah carta, anda boleh lihat perubahan yang serba kemas dengan pembahagian segmen untuk Fundamental dan Teknikal.

Segmen Fundamental dan Teknikal

Dalam segmen Fundamental, anda boleh lihat info seperti Trend, QR, Dividend, Financial Ratio dan sebagainya dalam bentuk tab. Sama juga untuk segmen Teknikal, butiran info di bawah analisis ini dipersembahkan dalam bentuk tab.

Quarter Report (QR)

Quarter Report adalah salah satu info yang baru ditambah dalam kemaskini kali ini. QR ini dipersembahkan dalam bentuk carta bar supaya perkembangan perniagaan mudah untuk dijejak dari suku ke suku tahunan berikutnya. Anda boleh lihat di bawah, dengan contoh QR yang cantik dari
FPGROUP
.

Dividen

Antara satu penanda yang kita boleh guna untuk kenalpasti saham yang bagus adalah pemberian dividen. Sekiranya syarikat memberikan dividen, syarikat ini dianggap mempunyai lebihan keuntungan. Sekiranya pemberian ini dibuat secara konsisten, maka boleh dikatakan syarikat mempunyai keberuntungan (profitability) yang konsisten.

Anda boleh lihat contoh di atas dengan pemberian dividen yang meningkat oleh
OPENSYS
.

Setakat itu sahaja pembaharuan dalam page iSaham yang kami dapat kongsi untuk kali ini. Kami berdedikasi untuk memberikan servis yang terbaik kepada anda. Maka teruskan menyokong kami untuk membantu anda. Inilah manifesto kami.